ועדת הפנים והגנת הסביבה, כנסת 25, פרוטוקול מספר 8, 2023-01-30 00:00

יעקב אשר: שלום, צוהריים טובים לכולם, אנחנו בישיבה של ועדת הפנים ואיכות הסביבה, והנושא הוא קידום מדיניות והסרת חסמים בשיתוף השלטון המקומי לעידוד אנרגיות מתחדשות

יעקב אשר:  זה דיון פתיחה

יעקב אשר:  אנחנו עכשיו בתקופה חדשה ואנחנו מעלים נושאים, וככל שנעלה אותם ונראה דברים שצריך לעקוב אחריהם אחר כך, אנחנו נעקוב אחריהם אחר כך

יעקב אשר:  ואם צריך גם ישיבות מעקב, נעשה ישיבות מעקב בעניין הזה

יעקב אשר:       בעיקרון נושא הדיון הוא החלטות ממשלה שהיו בעבר לגבי הנושא של ייצור חשמל מאנרגיה מתחדשת, ירוקה, וכו'

יעקב אשר:  והיו יעדים לפי שנים של 10% ו-20%

יעקב אשר:  כמובן שמה שהיה 10% לשנת 2020 לא כל כך התבצע, והצליח להגיע בשנת 2022, וכו'

יעקב אשר:  ביקשתי מהממ"מ של הכנסת, מרכז המחקר והמידע שנמצאים כאן איתנו, מתן, שלום, שייערכו לקראת הדיון הזה

יעקב אשר:  זה הופץ?      

לאה קריכלי: כן, בוודאי, זה עלה לאתר

יעקב אשר: מצב, סטטוס, איפה אנחנו נמצאים, איפה הכשלים, איפה הבעיות או איפה הנקודות

יעקב אשר:  נתחיל איתכם, בבקשה

מתן שחק: תודה, כבוד היושב-ראש, כתבנו מסמך קצר של רקע ונקודות לדיון הזה

מתן שחק:  אני לא אלאה את הפורום הנכבד בנתונים מיותרים בגלל שמרכז השלטון המקומי יציג מצגת מפורטת יותר

מתן שחק:  אני רק אציין שמהמסמך שכתבו לדיון עולה שאחת הבעיות המרכזיות של הרשויות המקומיות בבואן לקדם אנרגיה מתחדשת בשטחן או לנצל את שטחי הגגות או המרחבים שיש ברשותם כדי לעשות את זה, זה בעצם האסדרות של רשות החשמל

יעקב אשר: אני רוצה לעצור אותך כאן, אולי לא הדגשתי את זה בהתחלה

יעקב אשר:  השלטון המקומי הוא פקטור מאוד חשוב בדיון הזה, והוא בעצם מוקד הדיון

יעקב אשר:  כי בסופו של יום ההחלטות הן החלטות של מדינה, זה נכון, והיעדים הם יעדים של מדינה, גם זה נכון, אבל מי שיכול להוציא את זה לפועל, זה לא נעשה במשרדים ממשלתיים, זה חייב לרדת לשטח

יעקב אשר:  ומאחר שמדובר פה במתקנים, ומאחר שמדובר פה בדברים טכניים, זה חייב להיות על השטח, על האדמה, על הגג כסככה, בצורה כזו, בצורה אחרת

יעקב אשר:       נדבר גם כמובן על נושא האגירה, שגם היא חלק מהעניין הזה

יעקב אשר:  ולכן החשיבות של השלטון המקומי כאן היא קריטית, והם בעצם קבלני הביצוע לעניין הזה

יעקב אשר:  ובעצם הישיבה הזאת שלנו היום היא לבחון האם לחם ניתן לעבדיך, לא ניתן לעבדיך, ואומרים לנו לבנים עשה

יעקב אשר:  האם יש להם גם את הכלים, האם הרגולציה מכבידה עליהם או לא מכבידה עליהם, גורמת בעצם לחסמים שאי-אפשר להתקדם איתם

יעקב אשר:  זאת מטרת הדיון היום

יעקב אשר:  וסליחה על ההפרעה

מתן שחק: רק לציין בהתחלה שהיעדים הממשלתיים הם ברמת המדינה, ולשלטון המקומי בעצם לא נגזרים יעדים או תפקידים ספציפיים מתוך התוכנית הזאת

מתן שחק:  לרשויות המקומיות עשוי להיות חלק גדול בקידום הנושא הזה בגלל שיש להם באמת שטחים, והם באמת שחקן אחד שיכול לקדם בכל תחומן את הנושא הזה

מתן שחק:  גם לקדם בעצמו כיצרן, וגם לקדם כראש רשות שבעצם מאפשר מתקנים

מתן שחק:       באופן כללי מתקנים סולריים יכולים להיות דו-שימושיים, כלומר על גגות, על גבי שטחים מופרים אחרים או באמצעות שטחים קרקעיים

מתן שחק:  בדרך כלל מתקנים קרקעיים הם יותר גדולים, ומאפשרים לרשות החשמל להוציא מכרזים או תהליכים תחרותיים שמאפשרים להם לקבל את החשמל הזה במחיר יותר זול

מתן שחק:       בשנים האחרונות הלך והצטמצם גודל המתקנים בדו-שימוש שמקבלים תעריף הזנה כלכלי, לצורך העניין, ליזמים

מתן שחק:  וכיום זה עומד על מתקנים של 100 קילוואט

מתן שחק:  במהלך השנים האלה עברה רשות החשמל למכרזים והליכים תחרותיים, שכאמור משיגים את אותו חשמל במחיר פחות, אבל במחיר של שטחים נרחבים שמוקצים לכך

מתן שחק:  וכמובן בעיית רשת ההולכה שלא מאפשרת הקמת מתקנים גדולים יתר על המידה היום בדרום, כמו שתכננו

מתן שחק:       הרשויות המקומיות נכנסות במשחק הזה בתור שחקן שיש לו גגות גדולים, ונכון למתווים הקיימים קשה לו מאוד לנצל אותם

מתן שחק:  לרשות המקומית יש פירוט יותר גדול, אני לא רוצה לחזור סתם

יעקב אשר: אנחנו מקדמים בברכה את חברי הכנסת שנמצאים כאן, וכמובן שגם את השרה לשעבר, שרת האנרגיה, חברת הכנסת אלהרר

יעקב אשר:  נתחיל עם משרד האנרגיה

יעקב אשר:  גם לכם יש מצגת

רון אייפר: קצרה

יעקב אשר: אגב, מי המוביל של הדברים הללו? תעשו לי סדר, כי שאלתי אותה אם משרד הכלכלה פה

יעקב אשר:  יש פה כמה דברים, שילוב

יעקב אשר:  מי המוביל?      

רון אייפר:  אסביר, היושב-ראש

רון אייפר:  אנחנו מאוד מברכים על הדיון הזה

רון אייפר:  כמו שציינת, בראייתנו, לשלטון המקומי יש תפקיד קריטי, והוא שותף מלא של הממשלה בהשגת היעדים, גם של המתחדשות, גם של האנרגיה המתחדשת, וגם ביעדי הפחתת פליטות

רון אייפר:       כמו שציינת, בירושלים היכולות שלנו מוגבלות

רון אייפר:  השלטון המקומי בסופו של דבר הוא, אמרת, קבלן ביצוע, מבחינתנו הוא שחקן שהוא זרז למעבר לאנרגיה מקיימת בכל רחבי הארץ, וזה בא לידי ביטוי גם בנכסים שלו עצמו

רון אייפר:  מדובר פה בגגות של בתי ספר וכדומה, אבל לא רק שם, השלטון המקומי נמצא בפוזיציה ייחודית לעודד מעבר לאנרגיה מקיימת בקרב כל התושבים והעסקים והתעשייה שנמצאת במרחב שלו

רון אייפר:  הוא יכול להיות פרויקטור מצוין לעניין הזה

רון אייפר:  ולכן אנחנו בחטיבה לאנרגיה מקיימת הקמנו - - -     

יעקב אשר: שוב אני שואל, ההחלטות שהיו בממשלות זה הובלה של משרד האנרגיה

רון אייפר: נכון, אנחנו כבר נראה את זה

רון אייפר:  במשרד האנרגיה בחטיבה לאנרגיה מקיימת, שכבר אסביר מה זה אומר, יש יחידה שלמה שמתעסקת בשלטון המקומי, והיא מרכזת את החלטות הממשלה בנושא

רון אייפר:  אנרגיה מקיימת זה התרגום של sustainable energy, וזה כולל גם אנרגיות מתחדשות, גם התייעלות באנרגיה, כי זה לא פחות חשוב מאנרגיות מתחדשות

רון אייפר:  אנחנו רוצים להפחית את צריכת החשמל לפני שאנחנו עוברים לאנרגיה ירוקה

רון אייפר:  זאת הדרך הכי קלה והכי זולה לעבור לאנרגיה נקייה

רון אייפר:  וגם תחבורה חשמלית, שזה חלק מאותו עניין

רון אייפר:      הכנו מצגת של כמה דקות

רון אייפר:  השקף הזה בא להראות את הממשק ברשויות מקומיות לאנרגיה בעולם

רון אייפר:  רוב התוצר העולמי מיוצר בערים, רוב האנרגיה בעולם נצרכת בערים

רון אייפר:  ואם עוברים לישראל המצב הוא עוד יותר קיצוני, ישראל היא מדינה מאוד אורבנית

יעקב אשר: רוב התושבים גרים בערים

רון אייפר: מעל 92% מאוכלוסיית ישראל מתגוררת בערים, ולכן רוב רובה של האנרגיה ושל החשמל נצרך במרחב האורבני

רון אייפר:  העולם נמצא כבר שם

רון אייפר:  ההבנה שחלחלה למשרד האנרגיה בשנים האחרונות כבר נמצאת בכל העולם או לפחות בכל העולם המערבי

רון אייפר:  כשהשלטון המקומי הוא זרז למעבר לאנרגיה מקיימת, גם לניהול חכם של אנרגיה, גם לאגירה, גם לתחבורה חשמלית, גם למתחדשות, גם להתייעלות באנרגיה

רון אייפר:  הרשויות המקומיות נערכות לדבר הזה, מכינות תוכניות פעולה למעבר לאנרגיה מקיימת, ומיישמות אותן

רון אייפר:  הבאנו סתם כהמחשה איזו מפה מאירופה שמראה שכל נקודה קטנה על המפה זאת עיר באירופה שהכינה תוכנית מפורטת למעבר לאנרגיה מקיימת ולאנרגיה נקייה

רון אייפר:  אתם יכולים לראות שבאיחוד האירופי כמעט 1,000 רשויות כבר הכינו תוכניות כאלה, וזה מהווה לפחות שני-שליש מהרשויות במדינות הללו

רון אייפר:  ויש גם מדינות שצועדות לכיוון של חיוב, שהשלטון המקומי מחייב את הרשויות השונות להיערך למעבר לאנרגיה מקיימת

רון אייפר:      אנחנו במשרד האנרגיה במתווה הפעולה שלנו מול השלטון המקומי פועלים בארבעה ערוצים

רון אייפר:  הערוץ הראשון, שהוא ערוץ הבסיס מבחינתנו, זה ערוץ של בניית יכולות וליווי מקצועי

רון אייפר:  אנחנו מרגישים שהשלטון המקומי לא נמצא שם עדיין, לפחות לא כל הרשויות

רון אייפר:  צריכים לעזור לו להבין מה זה משק האנרגיה, מהן האסדרות של רשות החשמל, לעזור לו לבנות תוכנית, לחבר לו גורמי מקצוע

רון אייפר:  ואנחנו ממש הולכים איתו יד ביד, וכבר נפרט איך

רון אייפר:       הנושא השני זה מתן תמריצים שיניעו לפעולה

רון אייפר:  היושב-ראש דיבר על החלטות ממשלה, אנחנו כבר נפרט אותן

רון אייפר:  היו הרבה החלטות ממשלה בשנים האחרונות שהקצו תקציבים שחילקנו לשלטון המקומי

רון אייפר:  שנה שעברה הייתה שנת שיא שחולקו כמעט 80 מיליון שקלים לשלטון המקומי

רון אייפר:  והכסף הזה מבחינתו זה כסף שיניע את השלטון המקומי לפעולה, גם לקדם אנרגיה מקיימת בנכסים שלו, וגם כדי שהוא יהיה זה שיוביל את הבשורה קדימה למגזרים אחרים

רון אייפר:      הנושא הזה הוא הנושא השלישי, שאנחנו מאמינים שהשלטון המקומי – בסופו של דבר רוב הפרויקטים על הגגות וההתייעלות באנרגיה בנכסים שלו הם כלכליים, ואנחנו מאמינים שהם יקרו

רון אייפר:  והאתגר הבא זה לגרום לשלטון המקומי לקדם אנרגיה מחדשת והתייעלות באנרגיה, וכמובן חדירה של רכבים חשמליים בכל המרחב עליו הוא אמון

רון אייפר:       וכמובן נושא רביעי, אנחנו צריכים ליצור את התכנון הנכון, את האסדרות ואת התעריפים התומכים, שעל זה ירחיבו כבר רשות החשמל

יעקב אשר: אם היית שואל אותי הייתי הופך את הסדר

יעקב אשר:  הראשון זה ארבע, גיבוש תכנון, אסדרות ותעריפים

יעקב אשר:  אתה יודע, למדתי בחיים שלי, וגם כראש עיר, אבל כאדם שעסק במוניציפלי הרבה, באנו מהשטח, מה שנקרא, אין מצב כזה שקבלן בונה פרויקט אם הוא מרוויח, ואין מצב כזה של לעשות משהו - - -      

קארין אלהרר: מצד שני לא כל הרשויות רוצות, וחבל גם לעבוד על ריק

יעקב אשר: נגיע לאלה שלא רוצות

יעקב אשר:  אבל את יודעת, יש דבר שנקרא קנאת סופרים תרבה חכמה, ולפעמים כשרואים רשויות מקומיות שרצות קדימה לנושאים, ויש כאלה דברים

קארין אלהרר: יש דוגמאות מצוינות, אגב

יעקב אשר: יפה

יעקב אשר:  לכן אני אומר דבר אחד כהתחלה אחרי שקצת למדתי את הנושא, הנושא של גיבוש תכנון, אסדרות ותעריפים, וכו', א'

יעקב אשר:  הוא חשוב מאוד; ב'

יעקב אשר:  הוא גם צריך להיות עקבי

יעקב אשר:  כי מה שקורה זה שגם משתנים דברים וכללי משחק תוך כדי תנועה ותוך כדי המשחק, לכן אני מעיר

יעקב אשר:       אגב, אני מבין שרשות החשמל נמצאת כאן

יעקב אשר:  היא גוף עצמאי בעניין הזה

יעקב אשר:  זאת אומרת שגם אם אתה רואה שאתה צריך כרגע לשנות דברים, אין לך מלא השפעה על העניין הזה, נכון או לא? סליחה על השאלה המביכה

רון אייפר: זאת סמכות של רשות החשמל, ואנחנו כמובן עובדים עם רשות החשמל ביחד

יעקב אשר: בצומת הזה ניפגש בהמשך הדיון

קארין אלהרר: הם עובדים ביחד וההחלטות יוצאות מגובשות

יעקב אשר: ברור שעובדים ביחד

יעקב אשר:  תקשיבי, את כבר לא שרה, את אופוזיציה, את צריכה לתקוף

יעקב אשר:  את מתבלבלת לי עוד פעם

קריאה: אבל יש לה ניסיון

קארין אלהרר: אבל אתה יודע מה, זאת בדיוק דוגמה ללעבוד בענייניות

יעקב אשר: אנחנו לא בוחנים רק את השנה וחצי האחרונות, אנחנו בוחנים כמה שנים

קארין אלהרר: חד-משמעית

קארין אלהרר:  אם היית בוחן יותר אחורה זאת בעיה

יעקב אשר: הינה האופוזיציה

יעקב אשר:  בבקשה

רון אייפר: היושב-ראש, אחד עד ארבע זה לא לפי סדר חשיבות, אנחנו פועלים עם כל הדברים האלה במקביל

יעקב אשר: אם היית אומר את זה בהתחלה היית חוסך את הנאום שלי

רון אייפר: אנחנו פועלים על כל הדברים האלה במקביל, ואני רוצה לתת דוגמה

רון אייפר:  כמובן שאנחנו מתואמים עם רשות החשמל, אנחנו עובדים כצוות

רון אייפר:  גם אם יש אסדרות של רשות החשמל אנחנו צריכים לעזור לשלטון המקומי לדעת איך לקרוא אותם, להתמודד איתם, להיערך אליהם

רון אייפר:  ולכן זה ארבעה נדבכים שפועלים במקביל

יעקב אשר: נשמע אותם אחר כך

רון אייפר: אני מעביר את השקפים הנוספים לאוריאל

אוריאל בבצ'יק: במשרד האנרגיה בערך לפני שלוש שנים התחלנו לגבש אסטרטגיה לעבודה משותפת עם השלטון המקומי מכל הסיבות שנאמרו קודם לכן

אוריאל בבצ'יק:  ובאמת גיבשנו אסטרטגיה שמוסדה באמצעות החלטת מממשלה במסגרת התוכנית הלאומית להתייעלות באנרגיה

אוריאל בבצ'יק:  החלטת ממשלה 541 שאושרה בסוף 2021

אוריאל בבצ'יק:  בתמצית, ההחלטה ממסדת את נושא העבודה של הממשלה, של משרד האנרגיה, ושותפים אחרים, עם רשויות מקומיות, להטיל על שרת האנרגיה לקדם הכנה ויישום של תוכניות לאנרגיה מקיימת בשלטון המקומי

אוריאל בבצ'יק:  נפרט תוך כמה שקפים מה עשינו מאז בשנתיים האחרונות

אוריאל בבצ'יק:  בהחלטה הזו ובהחלטות ממשלה נוספות אושרו תקציבים בסך של מעל 300 מיליון שקלים לסיוע לבניית יכולות ויישום פרויקטים ברשויות המקומיות

אוריאל בבצ'יק:  תכף נפרט

יעקב אשר: בוא נגיע לתכף

אוריאל בבצ'יק: קודם כול גיבשנו מדריך להכנת תוכניות מקומיות להיערכות לשינוי אקלים בשיתוף עם בעלי עניין, עם הרשויות המקומיות

אוריאל בבצ'יק:  זה שלב מאוד חשוב, כי זה בעצם ה-know-how, מה בעצם צריך לעשות כדי לפתח

אוריאל בבצ'יק:  זאת התוכנית

אוריאל בבצ'יק:  אז בעצם עזרנו לרשויות המקומיות לבנות את התוכניות, להגדיר מה זה תוכנית

אוריאל בבצ'יק:  בתוך הכלי הזה יש שלב של מיפוי שבהמשך יהיה גם כלי בקרה וניטור עבור הרשויות ועבורנו לראות איך הפרויקטים מתקדמים במסגרת התוכנית שהוכנה

אוריאל בבצ'יק:  הקמנו מאיץ לשלטון המקומי, השתתפו בו בפעימה הראשונה 12 רשויות מקומיות

אוריאל בבצ'יק:  במאיץ הזה סייענו כבר ל-18 רשויות לגבש תוכניות פעולה

אוריאל בבצ'יק:  יש כבר 18 רשויות עם תוכניות פעולה מוסדרות וטובות

אוריאל בבצ'יק:  אנחנו מצפים שעד סוף 2024 נתמוך לפחות ב-50 רשויות מקומיות בישראל

יעקב אשר: אגב, אם אתה מסתכל על אפיון של הרשויות אלו רשויות גדולות, בינוניות?     

אוריאל בבצ'יק: מכל הסוגים

יעקב אשר: אתה רואה קושי או הבדל בין רשויות חלשות יותר מבחינה כלכלית?      

אוריאל בבצ'יק: כמובן

אוריאל בבצ'יק:  לרשויות חזקות יש יכולות יותר גבוהות

אוריאל בבצ'יק:  אבל, שוב, בשנה האחרונה גם תמכנו בהרבה מאוד רשויות בסוציו-אקונומי נמוך ביישום פרויקטים

אוריאל בבצ'יק:  הקמנו פורום אנרגיה לשלטון המקומי

אוריאל בבצ'יק:  זה תהליך של לימוד ולמידת עמיתים

אוריאל בבצ'יק:  אנחנו מפגישים שם את הרגולטורים, אותנו, ומשרדים אחרים עם השלטון המקומי, עם הרפרנטים בשלטון המקומי

אוריאל בבצ'יק:  עשינו עשרות וובינרים במהלך השנה האחרונה בנושאים של אנרגיה מקיימת כדי להעביר את הידע על איך מכינים מכרזים ל-PV, איך מקדמים תחבורה חשמלית בעיר, ועוד, ועוד

יעקב אשר: תחבורה חשמלית זה דבר שתלוי ברשות המקומית או יותר במשרד התחבורה?     

קארין אלהרר: זה רשות

יוראי להב-הרצנו: מה שתיארת כאן, הסיוע לרשויות זה משהו חדש?      

אוריאל בבצ'יק: זה כבר יצא לפועל

אוריאל בבצ'יק:  כבר סיימנו פעימה ראשונה, ואנחנו מתקדמים לפעימות נוספות

אוריאל בבצ'יק:  הכול קודם במהלך 2021 ו-2022

יוראי להב-הרצנו: אז זה חדש

יעקב אשר: הוא רוצה שתגיד שזה בקדנציה שלו

יוראי להב-הרצנו: לא, חס וחלילה, לא, כי זה מאוד יפה

קארין אלהרר: זה בסדר להגיד את זה

יעקב אשר: יוראי, אל תתחרה איתי מי יותר מכבד את זה

יוראי להב-הרצנו: אני שואל כי הנתונים מאוד יפים לפעימה ראשונה, כלומר, 18 רשויות, 12 רשויות

יוראי להב-הרצנו:  זאת אומרת שאם זה היה כבר עונה שמונה של האירוע הייתי אומר: רגע, יש פה משהו שכנראה לא עובד, אבל בשביל דבר ראשון שהושק בתקופת כהונתה של השרה קארין אלהרר

יעקב אשר: הפעם יצאת מזה חבל על הזמן

יעקב אשר:  הלאה

אוריאל בבצ'יק: דבר נוסף, כדי לסייע לרשויות מקומיות קטנות ועם פחות אמצעים אנחנו מממנים מנהלי אנרגיה ב-11 אשכולות אזוריים

אוריאל בבצ'יק:  זאת אומרת, באמצעות האשכול יש מנהל אנרגיה

אוריאל בבצ'יק:  כל העניין של בניית יכולות נובע מזה שבעצם הנושא של אנרגיה מקיימת על כל גווניו זה נושא מקצועי חדש, וברשויות המקומיות בלי הנושא הזה יש תמיד סוגיות של בעיות כוח אדם - - -     

יעקב אשר: אתם מדברים על אשכולות של משרד הפנים

אוריאל בבצ'יק: כן, זה כל האשכולות של משרד הפנים חוץ מאחד

אוריאל בבצ'יק:  אז אנחנו מממנים 11 מנהלי אנרגיה ב-11 אשכולות, כמו שאמרתי, ודרכם יש לנו נגיעה בערך ב-100 - - -     

יעקב אשר: זה אדם במשרה מלאה?     

אוריאל בבצ'יק: כן

יעקב אשר: יותר ייעוץ

אוריאל בבצ'יק: כרגע זה ייעוץ, ואנחנו מקווים בהמשך למסד את הנושא הזה, כי אנחנו חושבים שזה מקור הכנסה עתידי לרשויות המקומיות באותן אשכולות

אוריאל בבצ'יק:  אלו בסוף פרויקטים כן כלכליים

אוריאל בבצ'יק:       מיזם נוסף שהוא פיילוט

אוריאל בבצ'יק:  אנחנו מקדמים יחד עם המועצה הישראלית לבנייה ירוקה מיזם לאיפוס צריכת האנרגיה ברשויות מקומיות, אפס חשבון חשמל לרשויות המקומיות, עם שמונה רשויות מקומיות סוציו-אקונומי 1 עד 6

אוריאל בבצ'יק:  בעצם למקסם את ההתייעלות באנרגיה בנכסי הרשות; ומצד שני למקסם כמובן את ההתקנה של מערכות פוטו-וולטאיות

אוריאל בבצ'יק:  רשויות כמו מעלה אדומים, עכו, כרמיאל, נהרייה, טבריה, כפר קאסם

אוריאל בבצ'יק:       מבחינת התמריצים או הכלים ליישום של פרויקטים, הכלי הראשון שיישמנו החל מלפני שנתיים והוא בעצם קרן משותפת עם מפעל הפיס, קרן הלוואות לרשויות המקומיות להקמה של מתקני PV על נכסי הרשויות

אוריאל בבצ'יק:  בגדול, נכון להיום מעל כמעט 70 רשויות לקחו הלוואות בערך בסך של 180 מיליון שקלים

אוריאל בבצ'יק:  היום עדכנו את הנתונים

אוריאל בבצ'יק:  180 מיליון שקלים לרשויות המקומיות

אוריאל בבצ'יק:  זה לא נחשב בעומס המלוות של הרשויות המקומיות

אוריאל בבצ'יק:  זה היה כמובן בתיאום ובשיתוף פעולה עם משרד הפנים

אוריאל בבצ'יק:  ובסך הכול בערך על 500 מבנים מוקמים בימים אלו מערכות סולריות בערך 50 מגה ואט

אוריאל בבצ'יק:       מעבר לזה, בשנת 2022 פרסמנו קולות קוראים לסיוע לפרויקטים של אנרגיה מתחדשת, התייעלות באנרגיה

יעקב אשר: אגב, יש מקומות במבני ציבור שזה כבר עובד?      

אוריאל בבצ'יק: כן, הרבה מאות

אוריאל בבצ'יק:  יש מאות פרויקטים

יעקב אשר: מאות פרויקטים שכבר עובדים

אוריאל בבצ'יק: כן, בכל הארץ

יעקב אשר: זאת אומרת שיש לך גם כבר מספיק נתונים לראות חסכון בחשמל ודברים מהסוג הזה?      

אוריאל בבצ'יק: כן

אוריאל בבצ'יק:  ככל שיידרש נביא נתונים פה

יעקב אשר: גם הם יציגו את זה כנראה

אוריאל בבצ'יק: חייבנו הרשאות בסוף 2022 בסך של 80 מיליון שקלים ל-59 רשויות מקומיות, בערך 200 פרויקטים שימומשו במהלך השנתיים-שלוש הקרובות

אוריאל בבצ'יק:  מעבר לזה יש גם מענקים בסך של 70 מיליון שקלים להקמת עמדות טעינה לרכב חשמלי, שרובם במרחב המוניציפלי

אוריאל בבצ'יק:  וגם הכול קורה עם משרד הכלכלה והמשרד להגנת הסביבה, 400 מיליון שקלים לקירויים סולריים

יעקב אשר: אגב, אפרופו הקמת עמדות טעינה, נדמה לי שהיועץ שלי כבר עובד על זה או שכבר הגיש, הצעת חוק לחייב בבניינים חדשים

יעקב אשר:  כבר להטמיע בפנים בתוכו את הנושא הזה של טעינה חשמלית

יעקב אשר:  יש אישור, משרד האנרגיה?      

רות שורץ חנוך: אדוני, אפשר לענות על זה? זה רעיון מצוין

רות שורץ חנוך:  בתקנות התכנון והבנייה התקנו חובה להתקנת תשתית לטעינה משש יחידות דיור ומעלה, והתוקף שלהן נכנס במרץ

רות שורץ חנוך:  כלומר, במרץ החובה כבר קיימת

יעקב אשר: הבנתי

מטי צרפתי הרכבי: כבוד היושב-ראש, צדיקים מלאכתם נעשית בידי אחרים

יעקב אשר: למדתי דבר אחד – אני אומר את זה לחברי הכנסת החדשים שנמצאים פה, הוותיקים כבר יודעים את זה – יש הרבה דברים שלא צריך חקיקה, ומספיק תקנות

יעקב אשר:  אבל יש לנו כלי אחד בידיים, כשאתה מגיש הצעת חוק גם אם בסוף - -     

מטי צרפתי הרכבי: זה נסגר בתקנות

יעקב אשר: - - זה נסגר בתקנות, זאת הכוונה הראשונית, כי זה מעיר בדרך כלל את הדברים

יעקב אשר:  ואתם תראו את זה, וודאי ראיתם אז זה כבר

וליד אל-הואשלה: אז הם ראו את הצעת החוק שלך

יוראי להב-הרצנו: איזה מזל שבמקביל להתקנות התשתית לעמדות הטעינה מורידים את הטבת המס על רכבים חשמליים

יוראי להב-הרצנו:  יד רוחצת יד מה שנקרא

יעקב אשר: על זה נדבר בפינה לבקשתכם, אופוזיציה

יוראי להב-הרצנו: חלם זה כאן

קארין אלהרר: זה לא קשור לאופוזיציה

יעקב אשר: הבנתי, אבל זה לא קשור כרגע לדיון

קארין אלהרר: זה גם קשור לדיון

יעקב אשר: זה גם וגם וגם

יעקב אשר:  את יודעת שאני יודע לתת ביקורת גם פנימה, זה בסדר

מטי צרפתי הרכבי: היושב-ראש מסכים איתנו

לימור סון הר-מלך: כבוד היושב-ראש, אפשר שתי מילים, אני פשוט חייבת לצאת לדיון חשוב אחר

לימור סון הר-מלך:  סליחה, אפשר? רק אני רוצה להגיד, אני יושבת-ראש הקרן לאזרחי ישראל, רווחי הגז של מדינת ישראל

לימור סון הר-מלך:  לצערי לא אוכל עכשיו לפרוט פה את כל התוכניות, אבל חלק מהגדרת רווחי הפירות של הקרן הוא באמת ההגדרה בחוק לדאוג לטובת אנרגיות מתחדשות

לימור סון הר-מלך:  אז רק אומר, זה דיון מאוד ראשוני

יעקב אשר: ברור

לימור סון הר-מלך: אבל אני אדאג לעשות כל מה שאני יכולה כדי לראות איפה אנחנו נוכל לקדם את הנושא הזה גם דרך הקרן לאזרחי ישראל

לימור סון הר-מלך:  תודה רבה

יעקב אשר: אנחנו נתפלל שזה יצליח, בעזרת השם

לימור סון הר-מלך: בעזרת השם

יעקב אשר: אתה יכול להמשיך, הפרעתי לך

אוריאל בבצ'יק: שתי שורות

יעקב אשר: שתי שורות אחרונות

אוריאל בבצ'יק: מבחינת המענקים, גולת הכותרת, הנושא החדש שאנחנו מקדמים במסגרתם זה איך אנחנו יכולים לסייע לשלטון המקומי לחולל שינוי ולהשפיע על מגזרים אחרים, ולקדם אנרגיה מקיימת במגזרי המגורים, תעשייה, מסחר, וכו'

אוריאל בבצ'יק:  ובאמת שבע רשויות זכו בפרויקטים כאלה ויממשו אותם בשנתיים הקרובות, למשל, כפר סבא, חולון, נתניה, אילת

אוריאל בבצ'יק:  אז הקמת מרכז סיוע לקידום אנרגיה מתחדשת במשקי בית

אוריאל בבצ'יק:  אנחנו מסייעים לאילת לקדם תוכנית אב לתחבורה חשמלית, הקמת מרכז ייעוץ להפחתת צריכת אנרגיה בעסקים בעיר, והקמה של פורום עסקים ירוק בנתניה, ועוד הרבה מאוד דוגמאות

אוריאל בבצ'יק:  ופה אנחנו מגיעים לסיכום

רון אייפר: אם אפשר, שקף הסיכום שלנו מדבר על הצעדים להמשך

רון אייפר:  אנחנו נמשיך ללוות את השלטון המקומי לבנות את תוכניות הפעולה, כמו שעושות כל הרשויות המקומיות בעולם

רון אייפר:  אנחנו נתמקד בבתים משותפים

רון אייפר:  רוב אוכלוסיית המדינה גרה בבתים משותפים מרובי דיירים, ואנחנו רוצים שהבתים המשותפים הללו יתקינו אנרגיות מתחדשות על הגג, ואנחנו רוצים לעשות את הדבר הזה יחד עם השלטון המקומי

רון אייפר:  אנחנו מקווים להקצות תקציבים נוספים לסיוע ביישום תוכניות הפעולה של השלטון המקומי, להמשיך בבניית היכולות של השלטון המקומי

רון אייפר:  אנחנו רוצים לקדם את הרשויות המקומיות להקים תאגידי אנרגיה באמצעות החברות הכלכליות שלהם

יעקב אשר: אחת הבעיות זה שרשויות שאין להן חברה כלכלית לא יכולות אפילו להתחיל את העניין הזה

מטי צרפתי הרכבי: למה לא, אדוני?      

יעקב אשר: הם לא יכולות להקים, כי צריך - - -     

מטי צרפתי הרכבי: להקים פוטו-וולטאי

מטי צרפתי הרכבי:  למה לא? אפשר

מטי צרפתי הרכבי:  ראיתי את זה בממ"מ

רון אייפר: אם אפשר להתייחס? רשות מקומית לא חייבת - - -     

מטי צרפתי הרכבי: לא חייבת חברה כלכלית

יעקב אשר: לא חייבת, אבל זה דבר שאתה לא יכול - - -     

מטי צרפתי הרכבי: חברה כלכלית מזדכה על מע"מ, זה העניין היחידי

יעקב אשר: זה לא העניין היחידי

רון אייפר: יש לא מעט רשויות שמקימות פוטו-וולטאי גם בלי תאגיד כלכלי

רון אייפר:  אבל אנחנו סבורים שברגע שיהיה תאגיד כלכלי שיקום בבוקר וילך לישון בתחום האנרגיה - - -      

יעקב אשר:  זה הרבה יותר נכון

יעקב אשר:  אבל ברגע שזה נכנס לתוך העירייה - - -     

קארין אלהרר: זה לא תנאי בלעדי

יעקב אשר: לא תנאי, אבל זה אחד החסמים

מטי צרפתי הרכבי: תאגיד כלכלי לאנרגיה – רשות מקומית יכולה, בדומה לחברה כלכלית של הרשות המקומית, להקים את המערכות האלה

מטי צרפתי הרכבי:  מה שהבנתי, אתם קוראים לחברות כלכליות בתחום האנרגיה

יעקב אשר: תאגידים מתנהלים בצורה אחרת, הם מתנהלים כמשק סגור, הם מתנהלים עם יעדים – איך הוא אמר? המנהל קם בבוקר והוא יודע למה הוא רוצה

מטי צרפתי הרכבי: ברשויות קטנות אין הרבה הבדל

מטי צרפתי הרכבי:  אפשר להקים, לא צריך חברה כלכלית

רון אייפר: הנקודה האחרונה זה שמשרד האנרגיה הולך לפרסם בקרוב מדד השוואתי לייצור אנרגיה ברשויות המקומיות

רון אייפר:  מדד שיאפשר לרשויות המקומיות להשוות את עצמן לשאר הרשויות המקומיות, כמו שישראל משווה את עצמה למדינות ה-OECD

יעקב אשר: תחרות, מה שנקרא

רון אייפר: גם תחרות וגם כלי לבחינת מדיניות, שנוכל לדעת כמה אנרגיה מתחדשת מיוצרת בכל רשות מקומית לפי גודלה, לפי מספר נפשות, לפי הפוטנציאל שיש בה, וכדומה

יעקב אשר: תודה רבה

יעקב אשר:  חברי הכנסת, נשמע את השלטון המקומי

וליד אל-הואשלה: אני רוצה לשאול אותו שאלה

יעקב אשר: בבקשה

וליד אל-הואשלה: את רשימת היישובים שאתם מפרסמים אנחנו יכולים לקבל?     

רון אייפר: זה מדד שעדיין לא פורסם

רון אייפר:  אנחנו מסיימים את הפינישים האחרונים - - -     

יעקב אשר: לא השוואה

יעקב אשר:  הוא מדבר על היישובים שתומכים בעניין?     

רון אייפר: כן

וליד אל-הואשלה: אין בעיה

יעקב אשר: מאיה קרבטרי, מרכז השלטון המקומי, בבקשה

מאיה קרבטרי: נשתדל לא לחזור על הדברים של קודמינו, התבקשנו להתרכז בחסמים, ולכן תראו כאן בשקפים חסמים

מאיה קרבטרי:  אבל חשוב לי להגיד מההתחלה שיש הרבה דברים גם חיוביים שנעשים, רובם גם תוארו כאן על ידי החברים

מאיה קרבטרי:  השלטון המקומי הוא שותף מרכזי בקידום אנרגיה מתחדשת

מאיה קרבטרי:  יש הרבה רשויות שקידמו את הנושא הרבה שנים, ויש רשויות שנכנסות לזה לאחרונה

מאיה קרבטרי:  אבל רואים בוודאות שככל שהממשלה ייצרה מסלולים שאפשרו ותמכו ביכולת הזו, הרשויות ברובן הגדול לקחו, הרימו את הכפפה, וקידמו

יעקב אשר: היה מימוש

מאיה קרבטרי: בדיוק

מאיה קרבטרי:  היכולת של רשות מקומית לממש את הפרויקטים תלויה במידה רבה בממשלה, גם מבחינת סמכויות, גם מבחינת הסדרים רגולטוריים, וגם מבחינת תעריפים ומימון, בפירוש

מאיה קרבטרי:  אפילו הרשויות הכי חזקות תלויות בין היתר בהסדרים רגולטוריים

מאיה קרבטרי:  ואני אתן דוגמה

מאיה קרבטרי:  כאשר אני רוצה להקים כרשות מקומית פנל פוטו-וולטאי בבית ספר חדש, היום שבו אני אמורה למסור את בית הספר לא תלוי בי, והמועד שבו אני מקבלת את ההרשאה התקציבית להקים את בית הספר לא תלוי בי

מאיה קרבטרי:  כלומר, ככל שאני תלויה בממשלה, בלוחות הזמנים, היכולת שלי לתעדף – אני צריכה לתעדף בין לפתוח את בית הספר לבין הקמת תאים פוטו-וולטאיים, וזאת תחרות בלתי אפשרית

מאיה קרבטרי:  ועל כך נרחיב בהמשך, וגם חבריי ירחיבו

מאיה קרבטרי:  ולכן המסר העיקרי שלנו הוא כזה, אנחנו הרשויות המקומיות רוצות, אבל תסייעו לנו ותמשיכו את הסיוע, כי אחרת לא נוכל לממש, ויותר גרוע, יהיה מימוש חלקי ולא יעיל של פוטנציאל הייצור

מאיה קרבטרי:       אז ממש בקצרה ננסה לעבור על החסמים העיקריים

מאיה קרבטרי:  קודם כול יש פוטנציאל ייצור גבוה ברשויות המקומיות

מאיה קרבטרי:  הנתונים האלה מדברים בעיקר על ההערכה בגגות, אבל אני אפילו לא מדברת על פוטנציאל הייצור בשטחים נוספים כפי שהוזכר קודם, קירוי סולרי, וכו'

מאיה קרבטרי:  הרבה רשויות מכינות תוכניות, אבל כדי שהן לא יישארו על המדף צריך גם לממש

מאיה קרבטרי:  אנחנו יודעים שיש הרבה יתרונות בייצור ברשויות המקומיות, כמו ששמענו, קירבה בין מקומות הצריכה למקום הייצור

מאיה קרבטרי:  כמובן, צמצום הליכים סטטוטוריים שנדרשים עבור ייצור סולרי בשטחים אחרים, וגם ניהול יעיל של משאב הקרקע, שמירה על שטחים פתוחים, שמירה על שטחים לצרכים אחרים

מאיה קרבטרי:  אנחנו כל כך צריכים את זה בישראל הקטנה, כל היתרונות של דו-שימוש שהוזכרו כבר

מאיה קרבטרי:       אבל תנאי היסוד כדי שזה יעבוד, כמו שאמרתי, תמיכה ממשלתית, ולא להתייחס לרשויות המקומיות רק כקבלנים

מאיה קרבטרי:  אנחנו לא עסק, אנחנו גם לא יודעים לעבוד כמו עסק, בכל הכבוד

מאיה קרבטרי:  כבר עלתה הסוגיה של כן תאגיד מקומי, לא תאגיד מקומי

מאיה קרבטרי:  אבל גם תאגיד עירוני, חברה עירונית היא לא עסק לכל דבר ואין לה את התקציבים של עסק

מאיה קרבטרי:  כמובן, כמו שאמרתי, חסמים כלכליים

מאיה קרבטרי:  אבל הכי חשוב, מדיניות טווח ארוך, לא לשנות כל שנה

מאיה קרבטרי:  ראינו שככל שהייתה מדיניות תומכת הרשויות נכנסו

מאיה קרבטרי:  פתאום המדיניות הזאת נפסקה, התעריפים השתנו, והקצב הואט

מאיה קרבטרי:  אנחנו רואים את זה

מאיה קרבטרי:  זאת אומרת שזה לא איזשהו מסתורין גדול

מאיה קרבטרי:       אתייחס ספציפית לנושא הכי משמעותי, הנושא של האסדרה התעריפית

מאיה קרבטרי:  מאחר שאנחנו נחשבים כעסק לכל דבר, ואין שום אסדרה ייעודית לשלטון המקומי, כשהשתנתה האסדרה לעסקים אנחנו גם סבלנו מזה

מאיה קרבטרי:  האסדרה בעבר אפשרה תעדיף כדאי כלכלית על גגות שניתן לייצר בהן עד 300 קילוואט מותקן

מאיה קרבטרי:  עכשיו בואו נסתכל אילו גגות קיימים ברשויות המקומיות

מאיה קרבטרי:  גגות אלה בערך בממוצע כללי מאפשרים להקים בערך עד 300 קילוואט מותקן

מאיה קרבטרי:  מהרגע ששינו את האסדרה התעריפית מעל 100 קילוואט מותקן המשמעות הישירה היא כזאת, או שרשויות לא מימשו בכלל או שמימשו רק חלק קטן מהגג, שזה הכי גרוע

מאיה קרבטרי:  באמת, פוטנציאל ייצור מבוזבז

יעקב אשר: מה הייתה ההחלטה? בואו נדבר על זה, כדוגמה

מאיה קרבטרי: רשות החשמל מעדכנת מעת לעת את האסדרות התעריפיות, את התנאים

עופר ברקוביץ: ב-100 קילו אתה מקבל תעריף של 42 אגורות, וככל שאתה עולה בכמות הייצור התעריף שלך פוחת

יעקב אשר: אז מה היה פה? מה הייתה האסדרה בהתחלה? מה היה השינוי באסדרה?     

מאיה קרבטרי: אני לא זוכרת מה היה בדצמבר

איתן פרנס: אדוני, אני יכול להסביר

מאיה קרבטרי: איתן, תסביר את התעריפים

קארין אלהרר: אולי ניתן לרשות החשמל

יעקב אשר: אולי רשות החשמל תסביר, זה יהיה הכי טוב

איתן פרנס: עדיף, אדוני, שאנחנו כמי שמיישמים יספרו לוועדה שמ-2018 עד סוף 2020 קיבלנו 45 אגורות עבור גג של 200 קילו

איתן פרנס:  כשלא עמדנו ביעדים בסוף 2020 רשות החשמל החליטה להוריד את התעריפים בצורה דרסטית

איתן פרנס:  ראו שזה מצליח, נרשמו כ-2,400 מגוואט מתקנים, ואז רשות החשמל אמרה: נגמרה החגיגה

איתן פרנס:  הציגו אסדרה שככל שהגג גדול יותר התעריף פוחת

איתן פרנס:  על אותו גג של 200 קילו שקיבלנו 45 אגורות, קיבלנו 32 אגורות

מאיה קרבטרי: בהמשך למה שאיתן אומר, המשמעות היא שאמרו: אוקיי, תראו, כבר לא צריך את האסדרות, לכאורה, כאילו רשות מקומית היא עסק שעכשיו כבר הרוויח כסף

יעקב אשר: רוצו קדימה ותרוויחו

מאיה קרבטרי: רוצו קדימה

מאיה קרבטרי:  שזה לא היה נכון, אנחנו עדיין צריכים את זה, ובמיוחד בפרופיל של הגגות שיש לנו

מאיה קרבטרי:  כאמור, כל זאת לצד הפעילות החיוביות שנעשות ונעשו, ותוארו לעיל

מאיה קרבטרי:  כלומר, יד אחת הולכת שני צעדים קדימה, זרוע אחת של הממשלה, וזרוע אחרת הולכת אחורה

מאיה קרבטרי:  הבנתם? אז למעשה יש כאן תמריץ קדימה, תמריץ אחורה, ובעיקר אין ודאות לטווח ארוך

מאיה קרבטרי:       לא רק זאת, רשויות שרצו קדימה התקינו על כל הגגות שקל להתקין בהן, שזה כדאי, דווקא עכשיו הן נשארו עם הגגות היותר מורכבים, היותר קשים

מאיה קרבטרי:  ודווקא אלה שיש בהם החזר השקעה הרבה יותר ארוך

מאיה קרבטרי:  דווקא עכשיו אנחנו זקוקים לתעריפים האלה

מאיה קרבטרי:       אז מה שאנחנו דורשים אלו שני דברים לכל הפחות

מאיה קרבטרי:  קודם כול יצירת כדאיות כלכלית לבתי ספר

מאיה קרבטרי:  בואו, המוצר הכי גדול שלנו, הפוטנציאל הכי גדול הוא בתי ספר, צריך לפתור את הבעיה הזו

מאיה קרבטרי:  אחרי זה נגיע לעוד מבנים, אין בעיה, אבל הבעיה הזו

יעקב אשר: מה עם בתי התושבים?     

מאיה קרבטרי: לכך נגיע, אבל קודם כל מבחינת הרשות המקומית בתי ספר

מאיה קרבטרי:  דבר שני, כל מיני היבטים רגולטורים, למשל, אם אין לי טופס 4 אני לא יכולה להציב על בית ספר אפילו בעיריות הכי – בואו ניקח את הרצליה שדיברנו איתם אתמול

יעקב אשר: כלומר, אם אין לך טופס 4, את?     

מאיה קרבטרי: אתה לא יכול להציב מערכת פוטו-וולטאית אפילו בעיריות הכי מסודרות, מה שנקרא, במרכז הארץ עם סוציו-אקונומי גבוה

מאיה קרבטרי:  אם אין טופס 4 אי-אפשר להציב מערכת פוטו-וולטאית

קריאה: חברת חשמל לא תתחבר

יעקב אשר: כמו שאתה לא יכול להפעיל מעלית, לכאורה

מאיה קרבטרי: אבל אתה מפעיל בית ספר

מאיה קרבטרי:  אם המבנים האלה לא בטיחותיים, אין בעיה, צריך לפרק אותם

יעקב אשר: תראי, גם לפתוח בית ספר בלי טופס 4 זה לא

מאיה קרבטרי: מדובר בבתי ספר ישנים

מאיה קרבטרי:  יש לך מרחב בנוי ישן שהוקם לפני 30 שנה, לפני 40 שנה

מאיה קרבטרי:  בתים ישנים, מבני בתי ספר ישנים יש לך בכל הערים הוותיקות

יעקב אשר: הבנתי, אז תשני את המונח

מטי צרפתי הרכבי: גם אם יש היתרי בנייה ואין טופסי 4 על בתי ספר שנבנו בשנות השבעים, שמונים

יעקב אשר: אז זה משהו אחר

יעקב אשר:  חשבתי שעל בניינים חדשים

מאיה קרבטרי: כל הערים הוותיקות, רמת גן, בני ברק, הרצליה

יעקב אשר: זאת אחת הבעיות הגדולות שקיימות לנו בכמה מקומות, ובהרבה מאוד תחומים שבהם אין אסדרה לגבי המבנים הישנים

מאיה קרבטרי: צריך לפתור את הבעיה הזו, אולי לחייב בדיקה, כל מיני אפשרויות

מאיה קרבטרי:  אבל צריך לפתור את הבעיה הזאת, כי זה חלק גדול מאוד במיוחד במרכז, בערים הוותיקות, שוב, רמת גן, בני ברק, הרצליה

מאיה קרבטרי:      בשקף הבא סוגיית הקירויים הסולריים שהם חשובים ומאפשרים, שוב, דו-שימוש, לקרות מגרשי ספורט, וכו', חניונים, אבל התעריפים לא מותאמים לזה כי זה לא כמו להקים על גג

מאיה קרבטרי:  לקונסטרוקציה הנוספת שמחויבת יש עלויות נוספות ולכן צריך לייצר גם תעריפים שמותאמים לצרכים האלה

מאיה קרבטרי:  זה הרבה יותר מורכב גם מבחינה בטיחותית

מאיה קרבטרי:       נעבור מהר כדי לא לקחת זמן

מאיה קרבטרי:  אגירה, על מנת לנצל

יעקב אשר: על זה דיברת מהשטחים

מאיה קרבטרי: על קירוי סולרי למשל של מגרשי ספורט אסדרות אינן מתאימות לעלויות ולמורכבות של ההקמה

עופר ברקוביץ: זה אותו תעריף שמקבלים על הגגות רק צריך להקים קונסטרוקציה הרבה יותר יקרה

יעקב אשר: יש תוספת

יעקב אשר:  אבל בעצם ברשות מקומית זה רק על מגרשי ספורט, נכון?     

מאיה קרבטרי: מגרשי ספורט, חניונים, הרבה מקומות שבהם גם דרושה הצללה

מאיה קרבטרי:  ניתן להרוויח מההצללה שתגן עלינו ותפחית את החום העירוני, אבל גם תנצל שטח הקיים

יעקב אשר: אני רוצה לשאול שאלה אחרת

יעקב אשר:  בעצם מדובר על שטחים שהייעוד שלהם הוא ייעוד של שימוש פתוח

מאיה קרבטרי: כן, אבל זה יכול להיות שימוש סגור, מגרש ספורט

קארין אלהרר: זה לא על האדמה

יעקב אשר: זה על אדמה

מטי צרפתי הרכבי: פרגולה

קארין אלהרר: דו-שימוש

יעקב אשר: בדיוק, שלא יעצור לי דו-שימוש בזה

יעקב אשר:  מדינת ישראל הולכת ונמצאת בתהליך של ציפוף כזה או אחר

מאיה קרבטרי: קל וחומר

יעקב אשר: זה לא קל וחומר, בגלל שאז אם אני לוקח עכשיו חניון שיש לו זכויות, רק הפכו אותו לחניון לפני הרבה שנים כשלא היה צריך בנייה, ואני עכשיו מקרה אותו עם השקעה כזאת גדולה, זה חסם לבנייה בעתיד

מאיה קרבטרי: אין ספק, זה צריך להיות בשיקול דעתה של הרשות המקומית אם היא רוצה לפתח את השטח לבנייה, בהחלט

יוראי להב-הרצנו: למה, אדוני, זה חסם? ככל שיש שם חניון צריך להיות קירוי של דו-שימוש

יוראי להב-הרצנו:  ברגע שיסירו את החניון יסירו גם את הדו-שימוש, ואז יבנו את זה

מאיה קרבטרי: זה המקרה החריג יותר

יעקב אשר: יסירו והדו וכל זה זה הרבה מאוד כסף

יוראי להב-הרצנו: זה לרמ"י ולמינהל התכנון, אין ספק שהם צריכים לעזור למשרד האנרגיה ולרשויות לעמוד ביעדים

מאיה קרבטרי: חברים, זה באמת מקרה חריג, רבותיי

לירון אדלר מינקה: צריך להשקיע בקירוי כדי להשקיע בבנייה

יעקב אשר: את יודעת כמה שנהיה צפופים פה בעוד 20 שנה?     

קארין אלהרר: אתה יודע כמה חניונים יש 25 שנה ולא מפנים אותם? לא חבל על השטח הזה?     

יעקב אשר: אני מתאר לעצמי שהרשויות המקומיות ערות לעניין הזה, אבל לפעמים זה יכול להיות גם פיתוי לראש עיר להכנסה צדדית לעירייה

מטי צרפתי הרכבי: אבל אדוני יכול להחליט שזה יהיה רק בייעוד שצ"פ, שטח ציבורי? ואז בשטחים פתוחים - - -      

יעקב אשר: זה בדיוק מה שאדוני ניסה לומר

יעקב אשר:  זה מה שניסיתי לומר

יעקב אשר:  אמרתי שלדעתי צריך שהיתרים כאלה יינתנו רק למקומות שהם או שפ"פ או שצ"פ, שהם בעצם דבר שעליו לא אמורה להיות בנייה

מטי צרפתי הרכבי: של מגורים

מאיה קרבטרי: אדוני, למען הסר ספק, אנחנו בפורום ה-15 שותפים לעמדתך שצריך לעשות שימוש יעיל ככל הניתן בקרקע, ואם ניתן להקים שם מגורים במקום כלי רכב פרטיים בפירוש צריך לעשות שם עירוב שימוש

מאיה קרבטרי:  אין ספק בכלל, אז אנחנו באותה עמדה

מאיה קרבטרי:  זאת הייתה דוגמה, אבל למשל במגרש ספורט של בית ספר, מגרש ספורט עירוני, וכו', ניתן לעשות שימוש בזה

יעקב אשר: זה משהו אחר

מאיה קרבטרי: בנוסף, נושא האגירה

מאיה קרבטרי:  האגירה תאפשר שימוש יעיל במשאב האנרגיה המתחדשת, לספק גם בלילה, וכו'

מאיה קרבטרי:  נדרש להסדיר את נושא האגירה, לייצר תמריצים ותעריפים, וזה גם פתרון, תכף נגיע לזה, לרשויות בפריפריה

יעקב אשר: זאת החלטה שצריך להגיע אליה בקרוב

איתן פרנס: אדוני, צריך להאריך את הפטור על מכס על סוללות, ב-15 בפברואר הוא פוקע, כל האגירה הזו לא תהיה כלכלית

מאיה קרבטרי: אדוני צודק, אבל זה באמת נושא מאוד מורכב שצריך לטפל בו, ולא נכנסנו לכל הפרטים

מאיה קרבטרי:  אפשר, אבל רצינו לקצר את זמנה של הוועדה

יעקב אשר: איך הקטע של האגירה משתלב? זה כבר כלפי האזרחים או שזה גם הרשות המקומית?     

מאיה קרבטרי: גם וגם

מאיה קרבטרי:  אגירה כמובן כלפי האזרחים

מאיה קרבטרי:  מה שאומרים עכשיו חל חלקית גם כלפי האזרחים, אבל קודם כול כלפי רשויות מקומיות

מאיה קרבטרי:  כשאתה מייצר אנרגיה למבני ציבור ואין לך אסדרה שכדאית לך לרכוש מתקן אגירה אתה פשוט מפספס את הפוטנציאל

מאיה קרבטרי:  אגירה במהלך היום בבית ספר יכולה להזין גם בלילה, להזין גם למוחרת, להזין ביום חורפי, והיא יכולה גם לתת מענה לרשויות בפריפריה שנמצאות כרגע מחוץ למפת ההולכה, ונגיע לזה

מאיה קרבטרי:  אז את הסיפור של האגירה מבחינתנו צריך לקדם כתעדוף, במיוחד כפתרון לפריפריה, אבל לא רק

יעקב אשר: אגירה היא גם כלי בפני עצמו, לא רק עם סולרי

מטי צרפתי הרכבי: אגירה מיועדת לשעות שאין שמש, בעצם להזרים את זה לתוך מערכת החשמל, מערכת ההולכה

יעקב אשר: אז בעצם מערכת החשמל בחסר, לא שהיא משתמשת בפחם או משהו כזה

מאיה קרבטרי: מוסיפים כאן חבריי מעיריית ראשון לציון, כמובן שאגירה גם מאפשרת עתודות לחירום, כשאנחנו מדברים על תפיסה של מרכזי חוסן

מאיה קרבטרי:  ותודה על ההערה הזאת

מאיה קרבטרי:  אם אפשר לעבור הלאה, אני רוצה כבר לסיים כדי שאחרים יוכלו לדבר

מאיה קרבטרי:  הסיפור המשמעותי כמובן הוא בין היתר אתגר רשת החשמל

מאיה קרבטרי:  כמו שאמרנו, יש פער בין המקומות שבהם נוח וקל לייצר לבין המקומות שבהם את מירב הצריכה צריך לתעדף ולהאיץ את החיבור של הפריפריה לרשת החשמל, לרשת ההולכה

מאיה קרבטרי:  יש רשויות שנמצאות כיום מחוץ לרשת

יעקב אשר: כשאת מדברת על רשת הולכה למה את מתכוונת? רשת הולכה שתעביר מעיר לעיר? מאזור לאזור?     

מטי צרפתי הרכבי: היא לא מסוגלת לקבל את כל היצור המתבצע במהלך היום

מאיה קרבטרי: מדויק

מטי צרפתי הרכבי: יש אזורים במרכז הארץ, יש רשת הולכה קיימת, והייצור של הפוטו-וולטאי בעצם מתבזבז

יעקב אשר: להולכה מקומית

מאיה קרבטרי: כך יוצא שברשויות למשל כמו באר שבע, אשדוד, אם אתה צריך - - -     

עופר ברקוביץ: לא מאפשרים לחבר אותו לרשת החשמל

יעקב אשר: אני יודע מה אני שואל

מטי צרפתי הרכבי: אם אתה צריך לשנע חשמל במערכת ההולכה בקו 400, שהוא המערכת הארצית, יש מצבים שיש עודף ייצור פוטו-וולטאי באותה נקודת זמן שהרשת לא יכולה להכיל

מטי צרפתי הרכבי:  לכן אגירה יכולה לעזור, וגם יש תוכניות להוספת קו 400 שמתבצע בימים אלה

מטי צרפתי הרכבי:  אבל רשת ההולכה לא עומדת בקצב של הייצור האנרגטי של הפוטו-וולטאי

יעקב אשר: בדיוק, זאת הבעיה, וזה תמיד בפריפריה

מאיה קרבטרי: בעיה בפריפריה, למשל, רשויות אפילו כמו אשדוד, אפילו לא פריפריה חזקה, באר שבע, ויותר בדרום הארץ, ובצפון

יעקב אשר: אין להן רשת הולכה

מאיה קרבטרי: הן לא יכולות, בעצם הן נמצאות ממימוש חלק מהפוטנציאל שלהן, וראינו את זה גם בקול הקורא שפורסם לאחרונה, חבריי ירחיבו על זה

יעקב אשר: אגב, פה אגירה לא תעזור?     

מאיה קרבטרי: אגירה תסייע בהחלט

מאיה קרבטרי:  להפך, הפתרונות לכך הם כמה, קודם כול הרחבת ההולכה, אגירה

יעקב אשר: מה יותר כלכלי ומה פחות כלכלי? אגירה? הולכה? גם וגם?     

קארין אלהרר: גם וגם

מאיה קרבטרי: צריך גם וגם בגלל שפיתוח הולכה לוקח זמן

קארין אלהרר:  אתה יודע כמה זמן צריך לקו הולכה?      

יעקב אשר: בשביל לעשות אותו

קארין אלהרר: שמונה שנים, ועוד לא אמרת בוקר טוב

מאיה קרבטרי: לפי לוח הזמנים הקיים זה לא ייפתר בחמש השנים הקרובות

יעקב אשר: אז יכול להיות שדווקא אגירה כן תהיה יותר כלכלית

קארין אלהרר: חד-משמעית כן

יעקב אשר: אני רוצה להיכנס למשהו שאני עוד לא שם

יעקב אשר:  יכול להיות שבמקום ההשקעות על רשתות הולכה - - -     

קארין אלהרר: לא תוכל לוותר על רשתות ההולכה, אתה צריך להסתכל בטווח הארוך

קארין אלהרר:  בטווח הארוך הצריכה של חשמל במדינת ישראל עולה

קארין אלהרר:  כדי שנוכל לעמוד באנרגיה חלופית, ביעד הממשלתי שהוא מאוד מאוד צנוע, צריך להכפיל את רשת ההולכה

קארין אלהרר:  זה אירוע מטורף

קארין אלהרר:  הצריכה כל הזמן עולה

קארין אלהרר:  בכמה אחוז אנחנו היום ברכבים חשמליים?     

עוז לוי: בינתיים באחוז נמוך, אבל יש תת-השקעה

קארין אלהרר: כלום ושום דבר

יעקב אשר: את עוד מחוברת לתפקיד

קארין אלהרר: תשמע, יש עוד כל כך הרבה דברים שצריך לעשות

יעקב אשר: רציתי להבין בתמהיל הזה על מה צריך ללכת יותר ועל מה פחות

מטי צרפתי הרכבי: זה גם וגם

יעקב אשר: הרי בסוף יש פה שאלות של תקציב, בסוף כמה משאבים המדינה יודעת לתת

יעקב אשר:  האם יש כאן תכנון מושכל

יעקב אשר:  כי הייתי רוצה לראות בתכנון הזה פיזור יותר נכון שיהיה שווה גם בערים כמו אשדוד והלאה דרומה, או בערים צפונה שלהם יהיה כדאי לעשות את זה

יעקב אשר:  כי מה שקורה, שוב, כל הטוב הזה נופל לאזורי המרכז ולרשויות החזקות ממילא

קארין אלהרר: דווקא לא נכון

מאיה קרבטרי: להפך, הרשויות החזקות גם הן סובלות

קארין אלהרר: ממש לא

קארין אלהרר:  דווקא בפריפריה יש הרבה יותר - - -     

יעקב אשר: יותר ייצור אבל אין להן מה לעשות עם החשמל

קריאה: אבל היום הם לא יכולים כבר לכוון למתקני חשמל נוספים

מטי צרפתי הרכבי: זה מה שנכנס למערכת הארצית

קארין אלהרר: אבל איך תעביר אותו למרכז?     

יעקב אשר: לכן אני מדבר על זה

קארין אלהרר: למרבה הצער בעניין הזה לא תוכל לעשות או או, תהיה חייב לעשות גם וגם

מטי צרפתי הרכבי: בדיוק

מאיה קרבטרי: רק אדייק, אני מצטרפת לדבריה של השרה לשעבר, שני הצדדים סובלים

מאיה קרבטרי:  היכן שיש הרבה צריכה יש חשש שלא יהיה מספיק יצור, משבר בגוש דן

עופר ברקוביץ: משבר אנרגיה

מאיה קרבטרי: לעומת זאת, איפה שיש רצון לייצר אין להם את היכולת לייצר בגלל שהם לא מקבלים את האסדרות

מאיה קרבטרי:  יש כאן מצוקה משני הצדדים שצריך לפתור בכל האמצעים

מאיה קרבטרי:  צודקת השרה לשעבר

מאיה קרבטרי:  אנחנו אפילו לא מדברים בכלל על הקפיצה הצפויה ברווח החשמלי

יעקב אשר: זה אומר דבר אחד, שבאותם מקומות שהם היום גם בגלל האסדרה וגם בגלל סיפור ההולכה אז הם לא יקימו בכלל את זה, וזה לא יתחיל

מאיה קרבטרי: בדיוק, אז רוצים כמה דברים, אגירה, ומשהו שאולי הוא פיל בחדר, אפשרות לשימוש עצמי, ולא רק להזין למערכת הכללית

מאיה קרבטרי:  אין שום בעיה שאם יש קירוי סולרי באשדוד או בבאר שבע הם ישתמשו בחשמל בעצמם, למשל

יעקב אשר: לבניין

מאיה קרבטרי: לבניין, לתשתית העירונית

יוראי להב-הרצנו: לשכונה

מאיה קרבטרי: ולבסוף כמובן בטווח היותר ארוך האצת ההולכה

מאיה קרבטרי:  זה צריך להיות ביחד, כמו שאמרה חברת הכנסת

מאיה קרבטרי:  אעבור לעמוד האחרון כדי שלא אקח את כל הדיון

מאיה קרבטרי:  כמו שאמרנו, המפתח הוא ודאות לטווח ארוך, גם רגולטורית וגם פיננסית

מאיה קרבטרי:  כתוב במצגת, ראינו דברים שגם השפיעו על המוטיבציה ועל התמריצים, כמו שינוי מקבצי שעות הביקוש שנעשה השנה, שהעלה את המחירים

מאיה קרבטרי:       ולבסוף, נסיים עם משהו אחרון, הסיפור של קצבי המענה מחברת החשמל

מאיה קרבטרי:  ישבנו לאחרונה עם רשות החשמל והיא כן נענתה לבקשתו לטפל בסיפור הזה

מאיה קרבטרי:  אבל הרבה רשויות מעלות קשיים ועיכובים מצד מענה של חברת החשמל ברמה כזו שלפעמים פגעה בהיתכנות של הפרויקט, ולא ניתן היה להוציא אותו לפועל

מאיה קרבטרי:  רשות החשמל אמרה שהיא מוכנה לטפל בסיפור הזה

יעקב אשר: מי בעצם מטפל בקווי ההולכה? חברת החשמל?     

מאיה קרבטרי: עכשיו דיברתי על המענה, אבל כן, קווי הולכה זאת סוגיה אחת, והשירות של חברת חשמל, המענה לרשויות זאת סוגיה אחרת

מאיה קרבטרי:  אלו שתי סוגיות נפרדות

יעקב אשר: זה גם של חברת החשמל

מאיה קרבטרי: כן, חברת החשמל

יותם דביר: הולכה וחלוקה בבלעדיות של חברת החשמל

יעקב אשר: בדיוק, במחלקה של הרפורמה

מאיה קרבטרי: ודבר אחרון

מאיה קרבטרי:  כשאנחנו מסתכלים על ערים באירופה ומשווים את עצמנו אליהן זה מצד אחד חזון חשוב ויעד יפה, אבל צריך לזכור שיש פה פער מאוד גדול בסמכויות

מאיה קרבטרי:  עיריית פרייבורג יכולה לעבור לאחוזים מדהימים של אנרגיות מתחדשות בין היתר כי היא יכולה לקבוע את תמהיל האנרגיה, היא יכולה לספק והיא יכולה להוליך

מאיה קרבטרי:  אנחנו לא באותו מצב, וצריך להבין שאפילו להקים מיקרוגרידים ולנהל לעצמנו את החשמל כרגע עדיין לא אפשרי ברמת הרשות המקומית, וצריך לפתור את זה אם רוצים שהרשות המקומית תהיה גורם מוביל בנושא

מאיה קרבטרי:  אחרת היא פשוט יכולה להיות קבלן ביצוע, כמו שנאמר

מאיה קרבטרי:  תודה לכם

יעקב אשר: להשלמת הפאזל הזה, רשות החשמל, גם מילים כלליות וגם תשובות לדבר כמעט הכי מרכזי בעניין, חוסר הוודאות

קארין אלהרר: ועל האסדרה החדשה

יעקב אשר: בסוף חוסר ודאות זה הדבר שהכי קשה גם לבעל עסק וגם לראש רשות, שהוא גם בעל עסק במידה מסוימת

יעקב אשר:  אם הוא נכנס למשהו ובסוף מתברר שכללי המשחק משתנים, עכשיו זה הופך להיות לא כלכלי, אז הוא לוקח אחורה

יעקב אשר:  ויכול להיות שהוא גם ייקח אחורה כשהוא כבר בפנים בתוך זה

יעקב אשר:  ומחר זה עוד ייצר לנו גירעונות ועוד יהיו חשבים מלווים ברשויות המקומיות בגלל זה

קארין אלהרר: חס וחלילה

יעקב אשר: אני מבקש שתתייחס לדברים המעשיים של העניין, ואיך אתם רואים את זה

עוז לוי: גם אני מברך מאוד על הדיון הזה

עוז לוי:  לא ניתן יהיה לעמוד ביעדים המאתגרים שיש לנו בלי הירתמות גם של השלטון המקומי

יוראי להב-הרצנו: מאתגרים?     

קארין אלהרר: כן, מאתגרים

עוז לוי: ומנקודת מבט של השלטון המקומי זה חשוב גם כחלק מהאחריות הלאומית שיש גם לשלטון המקומי, אבל זה גם חשוב כי הדבר הזה מאוד כדאי ומשתלם בעיני לרשויות המקומיות ולתושבים שלהם

עוז לוי:  ואם צריך אני אפרט

עוז לוי:       לגבי העניין של הוודאות

עוז לוי:  צריך תמיד לאזן בין הרצון לתת ודאות לבין החובה גם לאפשר גמישות

עוז לוי:  כשאנחנו קובעים תעריפים של הגגות, התעריפים האלה שהוזכרו פה קודם, אנחנו קובעים אותם לתקופה של שנתיים

עוז לוי:  אחרי שנתיים זה לא שהם נגמרים, אנחנו ממשיכים עם אותם תעריפים, רק הם קצת יכולים להשתנות

עוז לוי:  למה הם יכולים להשתנות קצת? כי אנחנו רוצים להתאים אותם למציאות המשתנה שיש גם בשוק

עוז לוי:  אם מחירי הפנלים עולים, לדוגמה, אז אנחנו רוצים גם להעלות את התעריפים האלה

עוז לוי:  כלומר, ודאות היא טובה עד רמה מסוימת, והאיזון שאנחנו מוצאים עם זה שאנחנו נותנים את זה לשנתיים

יעקב אשר: היה פעם שזה עלה כלפי מעלה?     

עוז לוי: בוודאי

עוז לוי:  היו מקרים שזה עלה

עוז לוי:  לאחרונה, לפני כשנה העלינו את התעריפים, הוספנו מדרגה חדשה למתקנים שהם בין 100 ל-300 קילוואט, שבסופו של דבר נתנו להם איזשהו בוסט למעלה

עוז לוי:  יחד עם זאת, אי-אפשר להתעלם מזה שאם מסתכלים על מה שקורה למחירי הציוד ולמחירי ההקמה בעשור האחרון, הם במגמת ירידה

עוז לוי:  ואם הם במגמת ירידה אז התעריפים צריכים לרדת

עוז לוי:      צריך להבין שאנחנו ברשות החשמל מכוונים מאוד לעניין הקידום של האנרגיות המתחדשות

עוז לוי:  זה בא לידי ביטוי לא רק באסדרות הנקודתיות האלה פה לאגירה ולאנרגיה מתחדשת, אלא בכל מה שאנחנו עושים, בין אם זה באסדרות לקונבנציונלי, בפיתוח הרשת, במיצוי הרשת, ברכב חשמלי, בצרכנות

עוז לוי:  בהכול אנחנו תמיד רואים לנגד עינינו כמטרה עיקרית, לפעמים אפילו בלעדית, את קידום האנרגיות המתחדשות

עוז לוי:       אבל יחד עם זאת, בצד השני יש גם את מי שמשלם את התעריפים האלה, ולכן אנחנו מנסים לאזן בין שני הדברים האלה

עוז לוי:  כלומר, מצד אחד לתת תעריפים שהם מספיק מתגמלים ואסדרות שהן מספיק טובות לכל סוגי הצרכנים, לרבות לרשויות מקומיות, ואני אפרט אם צריך

עוז לוי:  מצד שני אנחנו צריכים כמובן לדאוג שהתעריפים לא יהיו גבוהים מדיי ולא ישפיעו על יוקר המחיה בצורה שהיא לא סבירה

עוז לוי:       אתייחס למה שנאמר פה קודם

עוז לוי:  אנחנו מבינים שיש יתרון לגודל בהקמה של מתקני PV, מתקני אנרגיה מתחדשת, ולכן יש לנו מנגנון שבו התעריף הולך ועולה ככל שהגודל של המתקן קטן יותר

יעקב אשר: אבל שמעת כאן שקורה דבר הפוך

עוז לוי: לא, אז זה ככה, עד כדי כך שתעריף למתקן קטן, נגיד של 15 קילו, מגיע ל-48 אגורות לקוט"ש, פי שניים ופי שלושה מאשר מה שאנחנו משלמים למתקן בגז או למתקן גדול באנרגיה מתחדשת

מתן שחק: זה עולה ככל שהמתקן קטן יותר ויורד ככל שהמתקן גדול יותר, השאלה איפה עובר קו פרשת המים

יעקב אשר: ואז מגיע מצב שהרשות אומרת: לא שווה לי יותר משליש מזה

עופר ברקוביץ: בפועל בהרבה מהאתרים לא מוקמות המערכות מעל 100 קילו

עופר ברקוביץ:  זאת אומרת שגם אם היה איזשהו תהליך מחשבתי לעודד את המערכות הקטנות, בפועל אתה מפסיד את הכמויות הגדולות

עופר ברקוביץ:  צריך להכיר בזה

עוז לוי: אז אנחנו כמובן לגמרי לא עובדים בצורה של שגר ושכח, אנחנו מוציאים רגולציה, מוציאים תעריף, וכל הזמן עוקבים אחרי התוצאות

עוז לוי:  בעניין הזה כשראינו שבאמת חלק מהגגות, זה ממש לא כולם, אבל חלקם לא ממוצים, אז לפני שנה נתנו את הבוסט הזה של התעריף למתקנים של 100, 200 ו-300 קילוואט

עוז לוי:  ואני יכול להגיד שגם זה נתן תוצאות מסוימות, אבל לא מלאות

עוז לוי:  היום אחר הצוהריים ממש במקרה תתפרסם אסדרה חדשה של רשות החשמל, שבה היא מאפשרת לגגות שעדיין לא מוצו להגדיל את המתקן שלהם באמצעות פנלים נוספים, אבל גם באמצעות אגירה, ועדיין לשמור על התעריפים הקיימים שלהם

יעקב אשר: על פי ההסכם הקודם

עוז לוי: כלומר, לא להוריד להם את התעריפים למרות שהמתקן יותר גדול, ואפילו לתת להם בשעות אחר הצוהריים, ששם החשמל באמת נחוץ, תעריפים שהם הרבה הרבה יותר גבוהים ממה שיש להם כרגע על המתקן הקיים

עוז לוי:  אנחנו כל הזמן מנסים לראות איך אפשר למצות עוד ועוד את הפוטנציאל שלנו, את הגגות שלנו, וזו רק דוגמה אחת

עוז לוי:       מעבר לזה, צריך לזכור עוד שני דברים שאני חייב לציין

עוז לוי:  שוק האנרגיה, שוק החשמל מתקדם ומתפתח וכדאי לכל השחקנים שיש בשוק להכיר אותו ולזהות את הפוטנציאל הגדול שהוא נותן להם

עוז לוי:  ובמקרה הזה זה לרשויות המקומיות

עוז לוי:  אנחנו כבר פחות נמצאים בעולם הזה, כמו שהוא הוצג קודם, שבו יש רק מתקני ייצור שמוקמים ומוכרים את החשמל שלהם לרשת, וצריך לחכות לאסדרה שלנו, והיא גבוהה מדיי והיא נמוכה מדיי, אנחנו כבר פחות ופחות בעולם הזה, אנחנו כבר נמצאים בעולם חדש

עוז לוי:  בעולם הזה שאנחנו נמצאים בו אפשר להקים מתקני יצור וגם מתקני אגירה באופן חופשי

עוז לוי:  לא צריך לחכות לאסדרה שלנו, לא צריך לחכות למכסה שלנו, יש כללי שוק פתוחים רוחביים, והשוק פתוח, כל אחד יכול לעשות את הדברים פחות או יותר בקצב שלו

עוז לוי:  אם בית הספר מוכן בעוד שנה או בעוד שלוש שנים או בעוד ארבע שנים, כל אחד שיתזמן ויכנס לשוק במועד שנוח לו

עוז לוי:       נכון, צריך לתאם גם את עניין המקום ברשת, אבל זה רק חלק אחד

עוז לוי:  הדבר היותר דרמטי שרלוונטי לשלטון המקומי הוא שגם התחרות באספקה נפתחה, אחרי עבודה מאוד מאומצת שנעשתה פה בשנתיים-שלוש האחרונות

עוז לוי:  ובעניין הזה יצרני חשמל, לרבות יצרני אנרגיה מתחדשת כבר לא חייבים רק למכור את החשמל שלהם לרשת החשמל בתעריפים שקבענו

עוז לוי:  הם יכולים למכור לצרכנים, או במקרה הפרטי הזה הם יכולים למכור לצרכנים בתוך הרשות המקומית

עוז לוי:  כלומר, הרשות המקומית היא גם בצד של היצרן, גם יש לה יתרונות יחסיים גדולים בצד של הייצור, היא יכולה לקדם מתקנים, היא יכולה לקדם היתרים, וגם יש לה יתרון יחסי מובנה בצד של האספקה

עוז לוי:  יש לה נגישות מאוד גבוהה לתושבים שלה, מערכות של תקשורת, של התחשבנות

יעקב אשר: זה קיים?     

מטי צרפתי הרכבי: אני לא מכירה את זה

עוז לוי: זה כן, ההחלטה כבר קיימת

עוז לוי:  הצד של מתקני הייצור כבר נכנס לתוקף

יעקב אשר: השלטון המקומי, אתם בהקשבה? אני לא מכיר את זה, אבל זה אחד הדברים שצריכים להגיע אליהם

יעקב אשר:  זה טוב, אנחנו לעתיד

מושיקו ארז: זה נשמע נורא יפה בתיאורים

קריאות: - - -     

עוז לוי: אדוני, רק אשלים

עוז לוי:  כלומר, המסר העיקרי, רגולציה, צריך להבין, לא יכולה להיות פרטנית לכל סוג צרכן

יעקב אשר: ברור

עוז לוי: אני מבין שלשלטון המקומי יש את החבילה שלו, אבל תאמינו לי שגם למשרדי ממשלה יש את הצרכים שלהם, ולבתים משותפים יש את שלהם, ולתעשייה יש את שלהם, ולמסחר יש את שלהם

עוז לוי:  האסדרות שלנו והרגולציה שלנו רוחבית

עוז לוי:  אבל זה שהיא רוחבית זה לא אומר שאנחנו לא רואים את כל סוגי הצרכנים

עוז לוי:  אנחנו רואים אותם, ובפרט רואים את השלטון המקומי

עוז לוי:  פשוט דואגים לזה שכבר באופן מובנה שחקן כמו השלטון המקומי יוכל ליהנות מהיתרונות היחסיים, היתרונות התחרותיים שיש לו

עוז לוי:  וזה מה שצריך, וזה מאוד מאוד מתחבר למה שאמר פה עמיתי קודם

יעקב אשר: ברוחבי בסוף אתה לא יכול לאזן את הכול

מושיקו ארז: במבחן התוצאה אלו דברים יפים מאוד, אבל המציאות אחרת

יעקב אשר: אני אתן לך לדבר כדי לראות איך זה

יעקב אשר:  אבל אני אומר לרשות החשמל, הרי בעצם כמה סוגי לקוחות יש לכם? אמרת משרדי ממשלה, אמרת רשויות מקומיות וצרכנים פרטיים

עוז לוי: צרכנים פרטיים שגרים בבתים פרטיים וגרים בבתים משותפים, ויש מסחר, ויש תעשייה, ויש צרכנים קטנים, ויש צרכנים גדולים

יעקב אשר: שמענו

מטי צרפתי הרכבי: סליחה, רשות מקומית לא צריכה מכסה מחברת חשמל בכדי לייצר מערכת פוטו-וולטאית על הגג?     

קריאה: צריכה, צריכה

עוז לוי: היום כבר לא

עוז לוי:  זה חדש, זה התחיל בתחילת השנה הזאת, שכבר אפשר בלי מכסה למכור לרשת החשמל בצורה חופשית

יעקב אשר: יש תנאים חופשיים היום בעניין הזה

איתן פרנס: אבל מה הקשר בין זה לבין הביצוע?      

קריאות: - - -     

עוז לוי: בסוף השנה, זה כבר הוחלט וסגור, אותם מתקני אנרגיה מתחדשת, קטנים ובינוניים, יוכלו למכור את החשמל שלהם גם לצרכנים הפרטיים שהם יבחרו דרך מספקים, ואז יש להם כבר שתי אפשרויות, שתיהן פתוחות

עוז לוי:  אני לא רוצה להיכנס לכל התחשיבים הכלכליים

מטי צרפתי הרכבי: חייבים חוות דעת משפטית אם רשות מקומיות יכולה למכור חשמל לאזרחיה, זה קצת מורכב

יעקב אשר: אני לא יודע

יעקב אשר:  באמצעות חברה כלכלית יכול להיות שכן

מטי צרפתי הרכבי: ומה עם המע"מ?     

עוז לוי: אנחנו מאפשרים

עוז לוי:  אם יש להם מגבלות אחרות אז צריך לשמוע אותן

יעקב אשר:   משרד הפנים כאן?     

עודד שילה: במסגרת הרבה מהדיונים שאנחנו עושים לאחרונה, בעיקר בשיתוף עם משרד האנרגיה, לא רק, אנחנו באמת דנים גם בהיבט הזה של תאגיד אנרגיה שהוזכר פה

עודד שילה:  אבל לעניין הסמכויות במצב החוקתי היום עמדת הלשכה המשפטית שלנו שהיום אין לרשות סמכות, וזו שאלה האם אנחנו רוצים שיהיה לה סמכות למכור לתושבים שלה חשמל

יוראי להב-הרצנו: אז זה חסר משמעות

עודד שילה: אבל כרגע זו העמדה של הלשכה המשפטית

עודד שילה:  זה לא משהו שאפשר פשוט להגיד

עודד שילה:  ואגב, הסמכויות של תאגיד עירוני הן אותן סמכויות של הרשות המקומית

מטי צרפתי הרכבי: אתה יכול להסביר מדוע?     

יעקב אשר: ולמכור לעצמה? ולמבנים שלה?     

יוראי להב-הרצנו: זה משהו שלא עבר שום אסדרה

עודד שילה: כי יש בפקודת העיריות את רשימת הסמכויות, ואנחנו בעצם הופכים את הרשות המקומית למתחרה

יעקב אשר: ולצרכיה שלה?     

עודד שילה: לצרכיה שלה היא יכולה

יעקב אשר: איך?     

עודד שילה: היא יכולה למכור חשמל היום לרשת, כמו שדיברנו

עודד שילה:  גם מבחינת שימוש, אגירה - - -     

יעקב אשר: אתה אומר שרק רגיל דרך הרשת

עודד שילה: שוב, היום, דיברו פה על הסיפור שרשות עירונית תמכור חשמל לתושבים שלה, אז כרגע זאת סוגיה - - -      

יעקב אשר: בעצם מרשות החשמל הוא אומר: בוא, אנחנו פותחים עוד אופק נוסף שהופך את זה לכלכלי

יעקב אשר:  אבל, הינה, האופק הזה סגור

מטי צרפתי הרכבי: אז, אדוני, אולי חקלאי יכול לייצר חשמל לשכן שלו

יוראי להב-הרצנו: אדוני, אבל הוא גם אמר שהרשות תוכל מעבר לזה למכור חשמל לתושבים שלה, שתושב יוכל לייצר חשמל ולמכור אותו למי שהוא יחפוץ בו

יוראי להב-הרצנו:  זאת אחלה מדיניות, אני שמח עליה, אבל איזו אסדרה? מה ביצעתם למול רשויות המדינה לבצע אסדרה?      

יעקב אשר: יש איזו רגולציה? איזה שוק פתוח? איך זה הולך לעבוד?      

עוז לוי: יש החלטה שכבר התקבלה, שכמו כל הרפורמות הגדולות לא יכולה להיות מיושמת ביום אחד

עוז לוי:  הנדבך השני כבר מיושם היום, שמתקן ייצור יכול להיכנס בצורה חופשית לשוק

עוז לוי:  בסוף השנה, במונחי משק חשמל זה כבר כמעט מחר בבוקר, אותם מתקנים יוכלו למכור, כמו שאמרתי קודם, לצרכנים פרטיים שהם ימצאו דרך מספקים

עוז לוי:  הכול כבר הוחלט, השוק מכיר את זה, השוק כולו נערך לזה, יזמים, מממנים, כולם

קריאה: אבל זה כן קשור למקום ברשת

לירון אדלר מינקה: אני לא מכירה את זה

לירון אדלר מינקה:  באיזו מסגרת ההחלטה התקבלה?     

רון אייפר: יש את האסדרה של רשות החשמל, כמו שעוז אמר, כבר פורסמה

רון אייפר:  אנחנו במשרד האנרגיה גם עובדים עם השלטון המקומי, זאת בדיוק דוגמה מצוינת לבניית יכולות שאנחנו מדברים עליה, היושב-ראש, זה לא רק באסדרות

רון אייפר:  הרשויות המקומיות צריכות לדעת מה קורה, אלו נושאים מורכבים שאנחנו מנסים לעשות, להוציא אליהם

רון אייפר:  וגם אנחנו עובדים מול החברים שלנו ממשרדי ממשלה אחרים, נאמר פה משרד הפנים, כדי לנסות לראות מה המקסימום שאפשר מבחינה חוקית לאפשר לשלטון המקומי בתחום הזה של האנרגיה

רון אייפר:  לא רק בייצור, אלא גם במכירה

יעקב אשר: שמענו מה המקסימום או שזאת עדיין לא החלטה סופית

קארין אלהרר: זאת חוות דעתו

מטי צרפתי הרכבי: יש פה סוגיית מע"מ, רשות מקומית לא פטורה ממע"מ, ויש כאן איזושהי העברה של מכירה וקנייה, זה לא כזה פשוט

לירון אדלר מינקה: אני מניחה שההחלטה שמוצגת פה היא ביצועית

יעקב אשר: בגלל שזה לא כזה פשוט, והיום מסתמכים על זה בלקבוע את האסדרות למיניהן, אז משהו פה לא עובד, זה הכול

מטי צרפתי הרכבי: חייבים לשבת סביב זה

לירון אדלר מינקה: זאת כאילו החלטה שמאפשרת מבחינת החשמל, אבל היא לא לגמרי סגורה עד הסוף בכל הסמכויות ובכל ההתנהלות המשפטית של רשות מקומית

יעקב אשר: זאת מהפכה נהדרת, השאלה אם אנחנו ערוכים למהפכה הזאת

איתן פרנס: זה הכול תיאורטי, בוא, למה לדבר הרבה

יעקב אשר: אתה תקבל רשות דיבור

יעקב אשר:  סיימתם?     

מטי צרפתי הרכבי: ומינהל התכנון עוד לא אמר מה באמת מבחינת חוק התכנון והבנייה לגבי הקמה של מתקנים כאלה

מטי צרפתי הרכבי:  זה גם מורכב, זה לא פשוט

יוראי להב-הרצנו: למעשה, כל אדם עם מכונית חשמלית, שלמעשה מכפילה את משק ספק החשמל הביתי, יכולה להפוך לספק חשמל

יוראי להב-הרצנו:  זה נהדר וזה משנה מציאות וסדרי עולם

יעקב אשר: אנחנו עוד לא בתודות לטכנאים

יוראי להב-הרצנו: אני דווקא אשמח מאוד להתקדם לשם

יעקב אשר: מינהל התכנון, יש לך משהו להוסיף בעניין הזה כרגע? כי לא הבנתי על איזשהו חסם שיש לרשויות המקומיות עם מינהל התכנון בעניין

קארין אלהרר: בטח שיש

מטי צרפתי הרכבי: אני יכולה למשל לתת דוגמה, נגיד אם אנחנו צריכים לקרות שטחים פתוחים, אז לקירוי שהוא קירוי חדש צריך היתר בנייה מלא, זה לוקח זמן וזה תהליך ארוך

קארין אלהרר: ברור

יעקב אשר: היו שדיברו על רישוי היתר מהיר

יעקב אשר:  בבקשה

רות שורץ חנוך: אתייחס בקצרה

רות שורץ חנוך:  נכון, את צודקת, יכול להיות שגם צריך תוכנית מפורטת כי אין שטחים

רות שורץ חנוך:  הדו-שימוש הוא נגיד כמו חניונים פתוחים, בתי עלמין, אנחנו בוחנים

רות שורץ חנוך:  יש את הדו-שימוש שמתאפשר בתמ"א, ואנחנו בוחנים קיצור הליכי רישוי בהתאם לדו-שימוש

מטי צרפתי הרכבי: זה פשוט לוקח הרבה זמן

רות שורץ חנוך: אבל יש לנו כבר פטורים, גם פטורים בגגות עם חניון מקורה, יש פטור מהיתר על מאגרי מים

יעקב אשר: זה עבר לפני שנה

רות שורץ חנוך: בסוף אני לא יודעת כמה אנחנו רוצים לקרות את כל השטחים הפתוחים, אבל אני מדברת על חניונים פתוחים, בתי עלמין

רות שורץ חנוך:  אנחנו בוחנים את זה כדי לאפשר את קיצור הליכי התכנון רישוי

יעקב אשר: איתן פרנס, איגוד חברות אנרגיה ירוקה לישראל

איתן פרנס: תודה רבה על זכות הדיבור, אדוני, הדיון הזה חשוב, אבל הוא מתנהל עד עכשיו ב-10,000 מטר גובה, ואנחנו רוצים להוריד קצת את הוועדה ואת הכנסת לביצוע, למה שקורה בימים אלה בתחום הסולרי בישראל

איתן פרנס:  אנחנו עוסקים כאן באנרגיה ירוקה במעבר לערים, לעולם שבו הן מפחיתות פליטות גזי חממה, ובישראל זה בעיקר סולרי

איתן פרנס:  אבל התעשייה הסולרית, מה לעשות, היא בקריסה

איתן פרנס:       כשאנחנו מדברים על גגות סולריים בישראל, אדוני, התמודדנו עכשיו עם גל פיטורים בחברות שמקימות את הגגות הסולריים

איתן פרנס:  ולמה זה? כי אנחנו ניזונים מידם של רשות החשמל ומשרד האוצר שמחלקות לנו תעריפים

איתן פרנס:  לא צריך להיות חכם גדול, תעלה רחפן מעל עיר בישראל ותראה את חוסר המיצוי של הגגות, זה מאוד פשוט לראות את זה

איתן פרנס:  כשאתה נוחת עם מטוס באנגליה, בגרמניה או במקומות אחרים אתה רואה שכל הגגות מקורים כמעט בהיקפים כאלה משמעותיים, לעומת ישראל שהיא מעצמה סולרית

איתן פרנס:       למה זה קרה? זה קרה כי רשות החשמל נשלחה לאפשר לנו לעבוד תוך מזעור עלויות

איתן פרנס:  הם רוצים למזער את העלויות שמושתות על הציבור מהיישום של האנרגיה הסולרית

איתן פרנס:  אבל בדרך הם שכחו שהממשלה קודם כול החליטה שהם צריכים להגיע ליעדים, ואם זה יקר אז צריך לשלם את המחיר, ואם צריך לשלם את המחיר אז הציבור החליט, לא הם

איתן פרנס:       ולכן יש לנו כעס גדול מאוד על רשות החשמל שנים רבות, שהם לא מאפשרים לתחום הגגות הסולריים בישראל לפרוח

איתן פרנס:  גם עכשיו כשהם מספרים על בורסות וסחר בחשמל, הרי ברור שהחברות שמתעסקות בסחר בחשמל לא ילכו לקנות ממשה לוי או מדוד אשכנזי חשמל סולרי מהגג שלו, הן מחפשות את השדות בנגב כמו שמשרד האוצר מחפש את הגדול והזול

איתן פרנס:  גם מספקי החשמל שהרשות מקימה עכשיו כחלק מהרפורמה מחפשים את הגדול והזול

יעקב אשר: בשדות בנגב יש לנו עודף

איתן פרנס: כן, את מה שזול

איתן פרנס:  לכן, אני אומר בזהירות ובלי להעליב את רשות החשמל, שלא יספרו לנו סיפורים, אף מספק לא יקנה חשמל מגג של מאות קילוואט או עשרות קילוואט

איתן פרנס:  אלה סיפורים

איתן פרנס:  יש כאן כשל

איתן פרנס:  צריך לקדם את הגגות הסולריים

איתן פרנס:  האסדרה מסתיימת בסוף שנה

איתן פרנס:  היעלה על הדעת מישהו שיכול להעסיק 100 עובדים בחברה שבסוף שנה עוד עשרה חודשים הוא לא יודע מה תהיה העבודה כדי לעשות תוכניות שיווק? לא יעלה על הדעת

איתן פרנס:       אתן לכם עוד דוגמה

איתן פרנס:  רשות החשמל פרסמה בסוף חודש אוגוסט, מתוך ערנות למצב הכלכלי הקשה, שהריביות עלו והברזלים עלו, וכו', פרמיה של ארבע אגורות לכל קילוואט שמיוצר במתקן סולרי

איתן פרנס:  פרסמה בספטמבר, והינה אנחנו עכשיו בינואר

איתן פרנס:  השוק נמצא בחוסר בהירות, אנחנו אפילו לא יודעים איך מוכרים את אותם ארבע אגורות לאנשים

איתן פרנס:       ואני מבקש כאן מהיושב-ראש ומרשות החשמל מייד לקבל החלטה בנושא הפרמיה שפרסמתם בספטמבר, לא יעלה על הדעת שחצי שנה שלחתם נייר באוויר ואנחנו צריכים למכור אוויר לאנשים

איתן פרנס:       מעבר לדברים האלה, אני רוצה להגיד לאדוני, גם הדברים שנעשים פה – ואני כאן קורא למשרד האנרגיה ולוועדה להתערב התערבות מיידית – הוציאו מכרז שנקרא אי החום העירוני

איתן פרנס:  הבנו שהתעריפים הם תעריפים מאוד נמוכים, תעריפי נפל, והבנו שאי-אפשר לקרות איתם מבנים מסוימים, כמו למשל, מגרש משחקים שמשחקים בו ילדים או מגרשי חניה, הברזל לא מאפשר לנו בתוך התעריף שהרשות נותנת

איתן פרנס:  אז יצא משרד הכלכלה במכרז משותף עם המשרד להגנת הסביבה ועם משרד האנרגיה וחילקו עשרות מיליוני שקלים לקירוי מגרשי ספורט ודו-שימוש

איתן פרנס:  אבל הם עשו את זה רק לערים, כי זה תופעת אי החום העירוני – הכול בסדר, אפשר להבין – אבל המכרז הזה יצר אפליה דה-פקטו בין יישובים בפריפריה, במושבים, במקומות אחרים, שבהם הילדים משחקים ולא יהיה להם קירוי מעל הראש, לבין מי שבעיר וכן קיבל את הכסף

איתן פרנס:  זה זועק, כי יש עכשיו יתרה של 30 מיליון שקל שמונחת

איתן פרנס:  מתוך אותו מכרז רק חלק חולק, ההתייעלות האנרגטית נשארה יתרה

איתן פרנס:  מייד לפתוח מכרז נוסף

יעקב אשר: למה נשארה יתרה?     

איתן פרנס: נמצא פה רון אייפר, אני חושב שהוא יודע לספר על הדבר הזה

יעקב אשר: אבל למה נשארת יתרה?     

איתן פרנס: להתייעלות האנרגטית לא לקחו כי את הפרויקטים של התייעלות אנרגטית הרבה יותר קשה ליישם מאנרגיה סולרית, ונשארה יתרה

איתן פרנס:  זה השוק, זה הביקוש

איתן פרנס:  אם יש יתרה ואפשר לעשות תיקון דחוף ולאפשר גם לילדים בפריפריה, שלא גרים בעיר, אלא גרים ביישובים כפריים, שיהיה להם מגרש עם קירוי סולרי וכולם מרוויחים מזה, אז מייד לעשות את זה, לא לחכות עוד חצי שנה קדימה

איתן פרנס:  אלה הבקשות הפשוטות

יעקב אשר: המכרז היה רק לערים?     

איתן פרנס: רק לערים, למנוע את תופעת אי החום העירוני

איתן פרנס:  בסדר, הבנו את הנושא

יעקב אשר: למועצות אזוריות לא

איתן פרנס: אדוני היושב-ראש, אני רוצה לסיים את הדברים

איתן פרנס:  יש לנו כעס רב על רשות החשמל לא סתם, שהיא מחלקת את הכסף הציבורי

איתן פרנס:  היא פשוט לא סופרת את התועלות של התחום

איתן פרנס:  הרי שריפת דלקים מייצרת נזק, 2,400 איש מתים מדי שנה

איתן פרנס:  הרי יש תועלת בייצור נקודתי של חשמל, גם תועלת ביטחונית אנרגית, גם תועלת סביבתית

איתן פרנס:  מיליון תועלות שבכל העולם מחשבים אותם

איתן פרנס:  אנחנו הפכנו להיות הקורבנות של התחשיב הלא נכון של משרד האוצר, רשות החשמל, והם לא עושים תיקונים

איתן פרנס:  אם אנחנו הולכים לשוק של משק תחרותי יש מתקני ענק בנגב שיוזילו את התעריף

איתן פרנס:  תסתכלו קצת קדימה, קחו מאותה הוזלה, ותיתנו לגגות היותר יקרים היום

איתן פרנס:  ככה פועלים באסטרטגיה חשיבתית, מדינה שהולכת ומסתכלת 20 שנה קדימה

יעקב אשר: הגישה שלהם שלא להעלות בסוף את המחיר לצרכן היא גישה נכונה

איתן פרנס: כל עוד אתה עומד ביעדים

איתן פרנס:  אם אתה, אדוני, היית שר האנרגיה, כמו קארין אלהרר, והיית הריבון, ואומר לפקידות: זו רשות החשמל, אלה היעדים שלכם, תעמדו בהם, אז אם הם לא עומדים ביעדים, הם צריכים לעשות שינוי

איתן פרנס:  העניין הוא שהם גם לא עומדים ביעדים - - -      

יעקב אשר: אבל אי העמידה ביעדים פה מחייבת לחשיבה מסוג אחר של סיוע

איתן פרנס: מה שזה, העיקר שקודם כול צריך להכיר - - -     

לירון אדלר מינקה: לא לגלגל על הצרכן

יעקב אשר: ולא לגלגל על הצרכן, אלא לתת את אותו סיוע לחברות או למקימים בחישוב הזה, ולהוריד את - - -      

איתן פרנס: העיקר שאם קובעים יעדים והמדינה מחויבת להם בחוק ומגישה אותם לוועדת האקלים בפריז, אז אי-אפשר לבוא לכנסת ולספר על הצלחה שעמדנו בשנתיים איחור

איתן פרנס:  וכשאני אומר לכם שאנחנו בקריסה, הענף הסולרי נמצא בקריסה, נקודה

איתן פרנס:  תדע כנסת ישראל שרשות החשמל, גם כשאנחנו מדברים כרגע – אנחנו מאוד מקווים שהאסדרה שהם מפרסמים ששמענו עליה כאן פעם ראשונה היום בכנסת, אני מקווה שיהיה תיקון גדול

יעקב אשר: היא נשמעת קצת יותר טוב

איתן פרנס: אבל, אדוני, אני קורא, צריך לעשות תיקון אחר לגמרי

איתן פרנס:  הרי בסופו של דבר השלטון המקומי הוא מחולל השינוי, השותף הכי טוב של האוצר ושל רשות החשמל לייצר שינוי

איתן פרנס:  זה מה שקורה בעולם

איתן פרנס:  איך מייצרים לו תמריצים כנגד ביצוע? וכאן אני קורא לוועדה לקרוא גם לכל המעורבים בדבר להרים את הכפפה הזו, לעשות סדר, איך אנחנו גורמים יד ביד לאפשר לשלטון המקומי תמריצים לצד יעדים והתחייבויות

איתן פרנס:  תודה רבה

יעקב אשר: מה לגבי הנושא של המכס של האגירה?     

איתן פרנס: בנושא של המכס התחלתי להגיד מקודם, כל המהפכות היפות האלה ובסופו של דבר הרשת שלנו בישראל חסומה

איתן פרנס:  רצו כאן שאני אקרין, היית רואה את מפת ישראל של רשת החשמל היית מבין שהרוב אדום, אי-אפשר לחבר אזורים שלמים עם גגות סולריים

איתן פרנס:  הפתרון הוא אגירה, אגירה יקרה

איתן פרנס:  יש פה מכס שבוטל עד לסוף שנה, היו לנו כמה חודשים פטור ממכס

יעקב אשר: הבנתי שהכוונה הייתה להמשיך אותו

איתן פרנס: נכון, ורציפות ההחלטה הביאה אותו עד ל-15 בפברואר

איתן פרנס:  ב-15 בפברואר זה פוקע

איתן פרנס:  אדוני, צריכים לפנות לראש רשות המיסים להאריך את הפטור ממכס לסוללות, אחרת לא תהיה אגירה

יעקב אשר: תרשמי לפנות לשר האוצר ולרשות המיסים לראות את העניין הזה

יעקב אשר:  אני מבין שיש הסכמה בעניין, רק צריך לראות שמישהו יזכור לעשות את זה?     

קארין אלהרר: אני לא יודעת איפה ההסכמה, היא לא באה לידי ביטוי בשטח

יעקב אשר: לא כך אמרו לי

קארין אלהרר: בסדר, אבל זה פשוט לא בא לידי ביטוי בשטח

יעקב אשר: אז אמרו לי שיעשו את זה כמו שקובעים זמן

קארין אלהרר: אני מאוד מקווה שכך יהיה

יעקב אשר: זה קשור אליכם העניין הזה, רשות החשמל?     

איתן פרנס: אדוני, זה רשות המיסים

איתן פרנס:  אבל אם כבר שאלת שאלה על מיסים, אגיד לך שהרבה מאוד מלכ"רים לא יכולים לייצר אנרגיה סולרית

איתן פרנס:  למה? הם מוציאים את המע"מ, אבל אין להם זיכוי מע"מ, זה מובן

איתן פרנס:  אבל רשות המיסים גם הגבילה את ההכנסה מייצור סולרי ל-100,000 שקל בלבד, כמו גבול העוסק הפטור

איתן פרנס:  דהיינו, מלכ"ר בישראל, והרבה פעמים אנחנו רואים בשלטון המקומי גופים שהם לא חברה כלכלית, אלא מלכ"ר, הם יכולים לשים גג קטן למרות שיש להם גג גדול, כי רשות המיסים קבעה שגבול ההכנסות שאינו נחשב עסק הוא 100,000 ש"ח

איתן פרנס:  זה חסם בפני עצמו שאולי הוועדה גם תרצה לטפל בו

יצחק קנב: אדוני היושב-ראש, אני אשמח להתייחס לעניין התמיכות

קארין אלהרר: אני אשמח לדבר כי אני צריכה לחזור לחוקה

מטי צרפתי הרכבי: לפני המשרד להגנת הסביבה יש לי שאלה, שגם יכולה להתחבר למשרד, אולי גם הוא יוכל לענות

מטי צרפתי הרכבי:  אני מבקשת להפנות שאלה ביושבך גם בנושא הגנת הסביבה

מטי צרפתי הרכבי:  הרבה מאוד מהפנלים כבר מוחלפים, יש את סוללות הליתיום שיצאו משימוש

מטי צרפתי הרכבי:  אחד מהדברים שמטרידים אותי ברמה של איכות הסביבה, מה קורה עם הפנלים? מה קורה עם הסוללות? אולי הוא יוכל להתייחס

יעקב אשר: שאלה טובה

יצחק קנב: אתייחס לתוכנית התמיכות

יצחק קנב:  באמת העניין של התמיכות בקרויים סולריים זאת יוזמה שהגיעה מאצלנו מהמשרד

יצחק קנב:  זאת פעם ראשונה שיש תמיכה בקונסטרוקציה למתקנים סולריים

יצחק קנב:  זיהינו שיש כאן פער גדול, שהעלויות הרבה יותר גבוהות מאשר במתקן על גג

יצחק קנב:  קיבלנו הרבה מאוד בקשות, זה מצוין

יצחק קנב:  אושרו תמיכות בסך של 42 מיליון, כאשר למסלול הספציפי הזה הוקצו 40 מיליון

יצחק קנב:  ובאמת הייתה ההגדרה הזו של רשויות מקומיות ועיריות במטרה למקד את התמיכות באזורים עירוניים

יעקב אשר: זה מעבר לסיוע של משרד האנרגיה?     

יצחק קנב: זאת תוכנית משותפת עם משרד הכלכלה, התקציב הגיע מהמשרד להגנת הסביבה

יצחק קנב:  זה היה בחלק מתקציב גדול יותר של 100 מיליון, שנועד גם לתהליכים של התייעלות בתעשייה, וכו'

יצחק קנב:  באמת בצד של ההתייעלות קיבלנו פחות בקשות מהצפוי, בעיקר כי היה לוח זמנים מאוד מאוד קצר להגשות

יצחק קנב:  והכוונה של המשרד להמשיך בתמיכות האלה בעתיד, לבקש ולהמציא את התקציבים האלה, ולהרחיב מעבר לתחום רק של הרשויות המקומיות והערים, לפתוח את זה הלאה

יצחק קנב:  הכוונה הייתה להתמקד קודם כול בסבב הראשון בתחום הזה של העירוני

יצחק קנב:  אבל חלק גדול ממה שעולה מהמסלול הזה זה גם מה שאנחנו יכולים ללמוד ממנו על הדרך, אנחנו לומדים גם על עלויות הקונסטרוקציה, גם על הצעדים הנדרשים

יצחק קנב:       אנחנו רואים גם את העניין של החסם לרשת

יצחק קנב:  פה אני רוצה להתייחס למשהו שעוד לא עלה

יצחק קנב:  דיברו פה הרבה על הבעיות ברשת ההולכה, ובאמת אם רואים את מפת סבירות החיבור המצב קשה, זאת בעיה מוכרת, ורשות החשמל ומנהל המערכת וחברת החשמל עובדים כבר הרבה זמן לשפר את המצב הזה

יצחק קנב:       לא דיברו על פיתוח רשת החלוקה, וזה נושא שהוא גם כן קריטי

יצחק קנב:  לצורך העניין, הערים אשדוד ואשקלון היום נמצאות באדום כהה במפת סבירות החיבור

יצחק קנב:  כלומר, תושב אשקלון, אשדוד, שהיום רוצה לשים פנלים על הגג שלו לא יכול לעשות את זה כי הוא לא יכול למכור חשמל לרשת

יצחק קנב:  זה אמצע עיר גדולה, יש מספיק צרכנים מסביב, למה הוא לא יכול למכור את החשמל לרשת? כי רשת החלוקה והרשת המקומית לא יודעות להתמודד עכשיו עם העברת אנרגיה מבית אחד לבית אחר

יצחק קנב:  הכול צריך ללכת לרשת המרכזית ולחזור

יצחק קנב:  רק פיתוח של רשת חלוקה – שזה כולל גם יישום של אגירה בתוך השטחים המטרופוליטניים, אבל זה כולל גם מערכות חכמות שיודעות לנהל את המעברים הדו-צדדים האלה בתוך רשויות – יכולה לפתור הרבה מאוד מהחסמים ברשת ההולכה

יעקב אשר: ועכשיו השאלה המתבקשת, האם יש תוכנית כוללת בעניין הזה שיכולה פחות ללכת על קווים, ושוב, את המשאבים האלה לעשות בתוך העיר עצמה

יצחק קנב: אני שמח לגלגל את השאלה הזאת לרשות החשמל

יצחק קנב:  רק אציין עוד שתי נקודות ממש בקצרה

יצחק קנב:  אחת נוגעת למשהו שצוין פה בדרך אגב

יעקב אשר: למה לא לעשות הכול מכל הכיוונים?     

קארין אלהרר: הלוואי והכול היה כזה פשוט

יצחק קנב: אחד נוגע לדבר שצוין בדרך אגב על ידי מינהל התכנון, סוגי השטח עם הפוטנציאל הכי גדול לקירויים סולריים זה תחום בתי העלמין

יצחק קנב:  יש שם הרבה מאוד חסמים שלא נוגעים בהכרח לממשלה, חסמים דתיים, תרבותיים, וכו'

יצחק קנב:  אבל אם דיברת על חשש משטח שאחר כך נתפס על ידי הקירוי הסולרי ואי-אפשר לפנות אותו, אז אם יש דבר אחר שיישאר אחרי כולנו פה אלו יהיו בתי הקברות, ויש שם הרבה מאוד שטח עם פוטנציאל

יעקב אשר: חידוש מעניין

מטי צרפתי הרכבי: תחיית המתים קרובה מאי פעם, לא?     

יעקב אשר: לא, יעשו את זה בכזה גובה שזה לא יפריע

יוראי להב-הרצנו: לא הבנתם מה חברת הכנסת אמרה, אבל בסדר

יעקב אשר: אתה עוד תבין

יצחק קנב: דבר אחרון, אדוני היושב-ראש, שאלת לגבי התעדוף בין האגירה לבין פיתוח רשת ההולכה, והתשובה הייתה גם וגם

יצחק קנב:  אוסיף על זה

יצחק קנב:  כל מתקן אגירה שקם היום, גם אם חסם ההולכה ילך וייפתר עם הזמן, עדיין יש לו תועלות מאוד מאוד חשובות למשק החשמל

יצחק קנב:  כדי להתקיים ברשת חשמל עם אחוזים גבוהים של אנרגיה מתחדשת אנחנו צריכים את האגירה הזו, לא רק כדי לפתור חסמים מקומיים

יצחק קנב:  אז לכל מתקן שקם היום יהיו תועלות גם מעבר ללפתוח את הפקק הזה

יצחק קנב:  אז אין ספק שההשקעה היום במתקני אגירה משתלמת עם הזמן

יעקב אשר: לשם זה הולך

מטי צרפתי הרכבי: אתה יכול לענות לגבי מה שעושים עם הפנלים?     

יצחק קנב: סוף חיים של פנלים ושל סוללות

יצחק קנב:  עובדים על זה היום אצלנו גם באגף פסולת ובאגף אחריות יצרן מורחבת על למצוא את ההגדרות והתקנות לסוף חיים

יצחק קנב:  צריך להגיד שהתחום הזה גם בעולם הוא לא סופר בשל

יצחק קנב:  בתחום האגירה, לצורך העניין, מתגבשת תמ"א ארצית לנושא האגירה

יצחק קנב:  אנחנו בודקים עכשיו איך אפשר לשלב לתוכה גם הנחיות שנוגעות לסוף חיים

יצחק קנב:  קשה מאוד למצוא גם את הפתרונות מהעולם

יצחק קנב:  אנחנו יודעים מה הכלים בגדול, אנחנו יודעים על אחריות יצרן מורחבת

קארין אלהרר: איפה התמ"א הזאת מתגבשת?      

רן דרסלר: יש תמ"א שמקודמת למתקני אגירת אנרגיה, והיא נמצאת כרגע בשלב של הערות והשגות

רן דרסלר:  היא תסדיר את כל הליכי התכנון גם לתוכניות וגם להיתרים למתקני אגירה

יעקב אשר: אבל מה קורה עם הפסולת שלה כשהיא שובקת חיים? כי אצלה לא יהיה תחיית המתים

יעקב אשר:  לשאלתך

רן דרסלר: היא לא תעסוק בזה

יצחק קנב: במסגרת התמ"א יש הפנייה במתקנים מעל גודל מסוים לתזכיר סביבתי, וחלק מהנושאים שאפשר לבחון בתזכיר סביבתי זה מה יקרה

יעקב אשר: התמ"א תיתן פתרון?     

קארין אלהרר: לא

יצחק קנב: התמ"א לא מתעסקת בזה

יעקב אשר: אז גלגלת את הכדור לשם, ועכשיו הוא חזר אליך

יצחק קנב: סליחה

יצחק קנב:  התמ"א עצמה, אבהיר, לא פותרת את העניין של סוף החיים

יעקב אשר: הבנו

יעקב אשר:  ברור, כי זה לא תפקידה

יצחק קנב: נכון, היא מפנה לתזכיר סביבתי שהוא אצלנו במשרד, וחלק מהתזכיר הסביבתי יצטרך להתייחס למה שקורה בסוף חיי המתקן

יעקב אשר: זאת תשובה ללא תשובה, אבל זה בסדר

מטי צרפתי הרכבי: בנגב יש מלא פנלים שפג תוקפם, אתה יודע

קארין אלהרר: שיהיה בהצלחה עם הפנלים

קריאה: זה צריך לבוא באסדרה סביבתית נפרדת, זה לא חלק מהתמ"א

יעקב אשר: אגב, מה התוקף של פנלים כאלה?     

קריאה: 25 שנים

מטי צרפתי הרכבי: הפנלים הראשונים שיוצרו כבר מוחלפים בימים אלה, אתם יודעים את זה

איתן פרנס: הפנלים ממשיכים לייצר חשמל גם אחרי 40 שנה

איתן פרנס:  הם יורדים חצי אחוז מהתפוקה בכל שנה

איתן פרנס:  ותאמין לי שבאפריקה היו שמחים לקבל פנלים אחרי 30 שנה מישראל ולשים אותם מעל הגג ולייצר חשמל

מטי צרפתי הרכבי: צריכה להיות תוכנית לזה

מטי צרפתי הרכבי:  כרגע פנלים מוחלפים, אתם יודעים

יעקב אשר: אולי בתמ"א גם יעשו מסלול בשדה התעופה

מטי צרפתי הרכבי: אדוני, מניסיון אני יודעת, תחילת הייצור של הפנלים היה לפני 15 שנה כשהיה תעריף 1

מטי צרפתי הרכבי: 97, והם מוחלפים כולם, והם זורמים לנגב להתיישבות של הבדואים, חלקם נזרקים בוואדיות

מטי צרפתי הרכבי:  יש בעיה מאוד קשה

יעקב אשר: של פסולת

מטי צרפתי הרכבי: של פסולת של פנלים, אי-אפשר להתעלם מזה

יעקב אשר: חברת הכנסת השרה לשעבר קארין אלהרר, בבקשה

קארין אלהרר: תודה רבה, אדוני היושב-ראש, קודם כול אני מאוד מברכת על הדיון הזה

קארין אלהרר:  אני חושבת שהנושא של אנרגיה מתחדשת הוא נושא שצריך לעלות יותר לסדר-היום

קארין אלהרר:  לצערי זה לא פותח מהדורות, אבל כולנו צריכים להבין שמדינת ישראל מחויבת לעמידה ביעדים, שביחס לעולם הם לא יעדים שאפתניים

קארין אלהרר:  יחד עם זאת, ביחס למדינת ישראל ולנתונים שיש בה יש קושי מאוד משמעותי ליישם את היעדים האלה

קארין אלהרר:       וזאת למה? מכיוון שיש לנו הרבה חסמים בישראל

קארין אלהרר:  כשרוצים להציב פנל סולרי זה לא בוא נציב את הפנל ונחבר אותו לפלאג

קארין אלהרר:  יש את רמ"י, כשמדברים על שטחים, יש את המשרד להגנת הסביבה, שכמובן מתנגד לשטחים פתוחים

קארין אלהרר:  ואני יכולה להבין גם למה, אבל ההתנגדות לא צריכה להיות אוטומט

קארין אלהרר:  הרבה פעמים יש בעיות עם משרד החקלאות שלא רוצה כל כך אגרו-וולטאי כי יש את האינטרס שהחקלאות תימשך, ולא יהפכו את זה לעסק כלכלי אגרו-וולטאי

קארין אלהרר:  יש לנו את מפת החום שחברת החשמל לא יכולה לחבר היום כי אין קווי הולכה

קארין אלהרר:  ויש את מוסדות התכנון, ועוד כהנה וכהנה

קארין אלהרר:       ואני אומרת, אגב לוועדה, גם פרויקטים שהיו מאושרים, רמ"י לקחו את השטחים האלה והפכו אותם ליחידות דיור

קארין אלהרר:  זה דבר שקרה

קארין אלהרר:  יש רצון, כולם רוצים לקדם אנרגיה מתחדשת

יעקב אשר: אגב, אני לא יודע אם זה נורא, אבל מה שנורא זה שהם לא חשבו על זה קודם

קארין אלהרר: אבל לא נותנים תחליף

קארין אלהרר: הכול בסדר, רק לא נותנים תחליף

קארין אלהרר:  תראו, אין לי ספק שכל מי שיושב מסביב לשולחן הזה, כולם רוצים אנרגיה ירוקה, כולם רוצים אנרגיה מתחדשת, כולם בעד פנלים סולריים

קארין אלהרר:  אבל מכיוון שהמשבר הוא לא מוחשי כמו דיור, שאין דירות או שהדירות יקרות, מכיוון שברוך השם על פי רוב החשמל בנמצא בכל בית בישראל, לא רואים את הבעיה לאשורה

קארין אלהרר:  וכשאני אומרת בעיה, אם אנחנו נעמוד ביעד של רכבים חשמליים מדינת ישראל תימצא בבעיה

קארין אלהרר:  וזה נכון, השלטון המקומי הוא הקטר המוביל בעניין הזה

קארין אלהרר:  אם השלטון המקומי באמת ילך יד ביד עם משרד האנרגיה שמוביל את זה יש סיכוי מאוד גדול להגדיל משמעותית את היישום, ואפילו לעבור את יעדי האנרגיה המתחדשת

יעקב אשר: תכף נשמע למשל את עיריית ראשון לציון איך היא רואה את זה

קארין אלהרר: מספיק שעל כל גג במדינת ישראל יהיה פנל סולרי, זה אומנם קטן, זה נראה לא משמעותי - - -     

יעקב אשר: אבל זה בדיוק, שדווקא החלק הזה הוא החלק שהכי פחות התפתח עכשיו בגלל כל הבעיות שדיברנו עליהן כאן

קארין אלהרר: זה לא התפתח, והסיבה המשמעותית היא הביורוקרטיה

קארין אלהרר:  כשאתה רוצה לשים פנל על גג, אתה יודע מה, אפילו על רפת, נשמע קל, לא? צריך להביא את המסמכים שמוכיחים את הבעלות, הרבה פעמים עוד לפני תקופת הקמת המדינה

קארין אלהרר:  לך לגנזך, תמצא את המסמך

קארין אלהרר:  דבר כזה כמובן מעלה קשיים מאוד משמעותיים

קארין אלהרר:       בקדנציה הקצרה ניסינו לתת תמריצים, אפילו אמרנו שלא יהיה עומס מלוות, אמרנו שאם ייקחו הלוואה ברשויות המקומיות זה לא ייחשב בעומס המלוות

יעקב אשר: אגב, חשבתי גם על עוד פתרון, הרי אתם יודעים, אם ראש עיר מקבל תקציבי פיתוח הוא לא יכול להזרים את זה לתוך התקציב השוטף

יעקב אשר:  רשות החשמל, חלק מהשיקולים שלכם, אני לא יודע אם יש לכם את האופרציה הזאת, לנהל את זה מול הרשויות

יעקב אשר:  אבל בעיקרון ברגע שאתם מחייבים אותם שכל הכנסה של הרשות המקומית תיכנס למשק סגור, אני לא יודע אם כל ראשי הרשויות יאהבו את זה, שהמשק הסגור הזה בעצם ילך הלאה לשרשור – למה אתה מחייך?     

קארין אלהרר: כי זה לא יקרה, נו, מה

רון אייפר: משרד הפנים צריך להתייחס

יעקב אשר: בסדר, מבחינת משרד הפנים

יעקב אשר:  אבל תקשיבו, זה משרד הפנים, זה משרד החוץ, זה משרד האנרגיה

קארין אלהרר: זו הבעיה

יוראי להב-הרצנו: בדיוק

יעקב אשר: בסוף הם מותשים מלרוץ לכולם ביחד

יעקב אשר:  אבל בסוף למדינה הזאת יש אינטרס לעמוד ביעדים, כי אם היא לא תעמוד ביעדים האלה לא כדאי לה לעמוד ביעדים אחרים, כמו שאמרה השרה לשעבר, בנושא רכבים, וכו', וכו'

יעקב אשר:  ולכן צריך לחשוב קצת, רשות החשמל, אתם עושים את החשבונות, ואני לא אומר חלילה לחלק מתנות, בטח לא ללא אביונים, אבל בסוף אתה שומע שיש בעיות בתמחור

יעקב אשר:       אולי עכשיו בישרת לנו גם בשורה, אני מקווה שהיא תשנה קצת את זה

יעקב אשר:  אז לא נדבר על חוסר הוודאות, אבל נדבר על זה תכף בהמשך

יעקב אשר:  יכול מאוד להיות שכל מיני דברים מהסוג הזה יכולים לתת אמון קצת כדי להריץ את העסק יותר קדימה, להגיע לזה

יעקב אשר:  אתה יכול לעשות גם הסכמים לתקופות מסוימות

יעקב אשר:  אפשר למצוא עוד פתרונות, ולא לגרום לכך שבסוף העירייה סתם עשתה פה כסף בוודאי לא על חשבון התושבים

יעקב אשר:  אם יהיו לה רווחים היא תחזיר את זה לתושבים בחשבון החשמל או משהו כזה

יעקב אשר:  אבל לדעתי חייב להיות איזשהו שולחן עגול בעניין הזה, כולל מול הרשויות המקומיות, כי הרשויות המקומיות זה לקוח שקל לכם יותר לעבוד איתו כי הוא סמי ממשלתי, נקרא לזה ככה

קארין אלהרר: בדיוק בגלל זה, אדוני היו"ר, בדיוק מהסיבה הזאת יש שולחנות עגולים שמתנהלים עם משרד האנרגיה, עם הנציגים, כדי שהדבר הזה יבוא לידי ביטוי

קארין אלהרר:  אני מסיימת

קארין אלהרר:  אני רוצה לומר, אדוני, למי שבשלטון המקומי ועוד לא יודע את זה, פנלים סולריים זו קופת החיסכון הטובה ביותר במשק היום ביחס לכל דבר אחר

קארין אלהרר:  ולכן אני מפצירה בראשי הרשויות, אני יודעת שיש לא מעט התנגדות של תושבים, מפחדים מקרינה, למרות שמחקרים מראים שהקרינה בסלולר שדבוק לאוזן של הילדים שלהם היא הרבה יותר מסוכנת מאשר הפנל הסולרי, על הגג של בית הספר

קארין אלהרר:  ועדיין אני מבינה את ההורים המודאגים, אני מכירה גם דוגמאות של רשויות מקומיות שקיימו שיח עם התושבים כדי לחסוך את הלבטים הללו, ובסופו של דבר כן הקימו את הפנלים הסולריים

יעקב אשר: זה אגב חסם שלא הזכרתם

יעקב אשר:  אולי לא שמעתי את זה

מטי צרפתי הרכבי: אדוני, החסם העיקרי הוא דרך אגב האיטום של הגגות בעיקר במבנים ישנים

מטי צרפתי הרכבי:  זאת ההשקעה הגדולה שנדרשת כשאתה רוצה לעשות פוטו-וולטאי על מבני ציבור

מטי צרפתי הרכבי:  זה פוגע באיטום וכל המיזוג נמצא על הגג ההיסטורי

מטי צרפתי הרכבי:  יש הרבה מאוד מורכבויות

מטי צרפתי הרכבי:  דווקא את הסוגיה של ההורים אפשר בשיתוף ציבור לפתור

קארין אלהרר: קודם כול אני רוצה לשבח את נציגי משרד האנרגיה ורשות החשמל שבאמת עשו עבודה

קארין אלהרר:  לא תמיד היא ניכרת, לא תמיד רואים בסוף את התוצאה, אבל אני יודעת שנעשית עבודה מאוד משמעותית

קארין אלהרר:  מה מטריד אותי? קראתי את טיוטת חוק ההסדרים, לא ראיתי מילה ולא חצי מילה על השקעות בנושא הזה

קארין אלהרר:  להסתמך רק על קרן העושר, שאני לא יודעת מתי היא תניב את כל מה שמצפים ממנה להניב, ככה לא נתקדם

קארין אלהרר:  כן הייתי מצפה שמשרד האוצר ידע לומר שהוא רוצה לקדם את הדבר הזה

קארין אלהרר:  כדי לקדם את זה תצטרכו להכניס יד לכיס, נקודה

קארין אלהרר:  תודה רבה

יעקב אשר: בבקשה

רון אייפר: משפט למה שאמרה השרה לשעבר

רון אייפר:  משרד האנרגיה מרכז את הנושא של השלטון המקומי מול כל הממשלה ומול השלטון המקומי

רון אייפר:  הצגנו קודם שאנחנו עם מרכז השלטון המקומי ופורום ה-15, ויש לנו פורום משותף לאנרגיה, ואנחנו על זה

רון אייפר:  ברור שיש חסמים, אנחנו עובדים עליהם גם מול משרדי ממשלה, כמו שאמר היושב-ראש, מול משרד הפנים, וכדומה

רון אייפר:  והדברים האלה נמצאים בעבודה

רון אייפר:  אלו נושאים מורכבים, ואני חושב שיש פה מגמה מאוד ברורה והיא מאוד חיובית

יעקב אשר: השאלה כמה ההחלטות של רשות החשמל בסופו של דבר קשורות לתוך כל הדברים הללו

יעקב אשר:  אני מבין שכן, אני לא בא עם ביקורת, וגם קשה לחזות, אבל יכול להיות שיש דברים שצריך לקחת איזושהי ריזיקה כזאת או אחרת אם אתה רוצה לקדם משהו, אם אתה רוצה למנוע ולהגיד לדברים שאתה צריך להגיע אליהם

יעקב אשר:  לפעמים צריך לקחת גם ריזיקה, כי אני מתאר לעצמי שיש כאן שיקולים כלכליים שלא תמיד בסוף מתחברים

יעקב אשר:  עיריית ראשון לציון, תספר לנו את הבעיות מהשטח

יעקב אשר:  האם אנחנו מרחפים באוויר?     

מושיקו ארז: אני רוצה לדבר גם על ההזדמנויות, לא רק על הבעיות, אם אפשר, אדוני היושב-ראש

מושיקו ארז:  קודם כול צריך לעשות שיח של איפוס משאבים ולא רק של איפוס אנרגיה

מושיקו ארז:  המשאב הוא לא רק אנרגיה של חשמל

מושיקו ארז:  ודווקא באנרגיה של חשמל מבין מים, נגר, אדמה, עפר, פסולת בנייה, דווקא בחשמל מתקדמים מאוד

מושיקו ארז:  אז זה לדיון הבא, מה שנקרא, אדוני היושב-ראש

מושיקו ארז:  אני חושב ששווה לדבר על זה, יש שם מיליארדים של שקלים של פוטנציאל בנושא מים, בנושא נגר

מושיקו ארז:  עכשיו סיימנו תוכנית אב לניקוז שרק הפרויקטים הראשונים בהם הם מעל 100 מיליון שקל

יעקב אשר: ולעניינינו

מושיקו ארז: לענייננו

מושיקו ארז:  התחזיות הקודרות שמשרד האנרגיה מציג לגבי היכולת לספק חשמל למשק הישראלי לא מקבלות בצד השני massive attack של פעולות

מושיקו ארז:  אתה כראש רשות מרכזית לשעבר מכיר מה זה להיות שלטון מקומי, וראית פה כמה גורמים שונים שכל אחד זורק מכיוון אחר אם סעיף 45 מאפשר לנו לקבל הכנסה או לא מאפשר לנו

מושיקו ארז:  בסוף אם היעד הוא לספק אנרגיה לתושבי המדינה, ובסוגריים, החל משנת 2027, 2028, או 2029 לא יהיה אפשר, אז אני לא חושב שזה קצב הפעולות שצריך לקצוב

מושיקו ארז:  צריך להעלות את ה-30 קמ"ש ל-300 קמ"ש, ואפילו לא ל-100 קמ"ש

מושיקו ארז:  זה חייב לעבוד אחרת

מושיקו ארז:  זה חייב לעבוד עם רשויות מקומיות לא כפרויקטור אלא כשותף מרכזי או כמחולל

מושיקו ארז:  רשות מקומית היא כנראה הגורם הטוב ביותר להוציא דברים לפועל, אבל לא בצורה שיעבדו לה מעל הראש, יזרקו לה איזה קול קורא פעם בשלוש שנים בהפתעה, ואז אתה מגלה שאתה כן בפנים, בחוץ, בשלוף

מושיקו ארז:  זה לא יכול לעבוד ככה

מושיקו ארז:  אי-אפשר לתת לנו קול קורא שרק ללמוד אותו לוקח שבועיים, ולתקצב אותו ולעשות תקציב שנתי ותקציב פיתוח

מושיקו ארז:  זה אירוע נורא נורא מורכב

מושיקו ארז:  רשות מקומית מתכננת את עצמה חמש שנים קדימה, שלא לדבר על תקציב שנתי, אבל לא בשבועיים קדימה להתחיל לשים השקעות

מושיקו ארז:       מעבר לזה יש את נושא המכרזים, שגם לוקחים שלושה-ארבעה ושבעה חודשים עם גורם טכני, עם גורם למידה, זה לא אירוע פשוט בכלל

מושיקו ארז:  אני חייב לציין שאנחנו מאוד מעריכים את מה שנעשה, אנחנו לא חס ושלום אומרים שזה לא מספיק טוב, אני רק אומר שזה לא מספיק מהר

מושיקו ארז:       והרשות המקומית צריכה להיות שותף מרכזי בשולחן

מושיקו ארז:  לא להיקרא לשולחן עגול, לא לקבל טיוטות והעתקים, אלא להיות שותף מרכזי ולשאול: איך אתה כרשות מקומית יודע, תוציא לי - - -     

יעקב אשר: כן, אני חושב שגם בחלק שמגיע לעניין הזה של האסדרה וגם בשיקולים הכספיים

מושיקו ארז: בטח

יעקב אשר: כי בסוף זה כמו שאתה לא עושה דבר שאתה לא בודק אותו כלכלית מול - - -     

מושיקו ארז: אין היתכנות להצללת מגרשי כדורגל היום, אין היתכנות להצללת מגרשי כדורסל

מושיקו ארז:  אין היתכנות

מושיקו ארז:  אז אפשר לדבר על זה עד מוחרתיים

מושיקו ארז:  כשהייתי מנכ"ל בקדימה צורן בחנו את זה, אז הייתה היתכנות

מושיקו ארז:  מחירי הברזל עלו, כולם יכולים לבדוק בגוגל, זה לא סוד, אין היתכנות

מושיקו ארז:  אז סתם לדבר על זה זה סתם

מושיקו ארז:  אם אתה לא מכניס את מחירי הברזל לתוך הקלקולציה הזו ומוציא את זה לרגע שבו מוציאים מכרזים, אז חבל על הדיבור

מושיקו ארז:  צריך לעשות את ההתאמות ומהר יותר

מושיקו ארז:  עוד שני דברים, אפשר?     

יעקב אשר: שניים שהם אחד

מושיקו ארז: שניים וחצי

מושיקו ארז:  יש רשויות שהם בסוציו 7, היכולת של הרשות מאוד מאוד נמוכה

מושיקו ארז:  לא נכון לעשות את זה פריפריה ולא פריפריה

מושיקו ארז:  הייתי שואל את השאלה מי יודע להוציא את זה הכי מהר לפועל, ולתת לו

מושיקו ארז:  לא להגיד: בוא תעמוד בתור, ראשון לציון, כי יש אצלך כסף

מושיקו ארז:  זה פשוט לא נכון, זה פספוס

מושיקו ארז:  כי אם העניין הוא לייצר אנרגיה לתוך המערכת, אז מי שיודע להביא לי אנרגיה בזמן קצר תנו לו

מושיקו ארז:  למה להגיד ראשון לציון לא או קדימה צורן בסוציו 7 לא, זה פשוט לא נכון

מושיקו ארז:  תנו לכולם להתחרות על הדבר הזה ותנו להם את האינסנטיב

מושיקו ארז:  ואם הגיע כסף לרשות המקומית והיא הרוויחה, חס ושלום, כמה גרושים בצד, אז זה הרי הולך לתושבים, זה משק סגור, היא לא לוקחת את זה לדיווידנד

יעקב אשר: השאלה כמה התושב משלם על זה בסוף

מושיקו ארז: לא אמרנו שהתושב צריך לשלם, אני יכול לייצר אנרגיה גם למערכת או לעיר עצמה, לעירייה, למבנה העירייה, וגם לתושבים

יעקב אשר: זה משהו אחר

יוראי להב-הרצנו: נכון

מושיקו ארז: אבל בסוף אין מספיק חשמל במערכת כדי לתת, אז בסוף יהיה תושב ששילם פחות אבל אין לו מספיק חשמל, יש לו 22 שעות ביממה חשמל

מושיקו ארז:  אני חושב שאלה הדברים המרכזיים

מושיקו ארז:  תודה

מטי צרפתי הרכבי: אדוני, הקמת המערכות הן משק סגור מבחינה כלכלית

מטי צרפתי הרכבי:  הקמת המערכת עצמה והפוטו-וולטאי לא עולה למשלם מיסים, למשלם ארנונה, לתושב, כי מתישהו זאת הלוואה וייצור

יוראי להב-הרצנו: זה מחזיר את עצמו

יעקב אשר: אמור להחזיר את עצמו

מטי צרפתי הרכבי: זה המצב, זה לא עולה לתושב

יעקב אשר: נציגה של מועצת התלמידים והנוער, בבקשה

תום שרצר בר: תודה רבה

תום שרצר בר:  אנחנו במועצה עוסקים המון במשבר האקלים בגלל שזה נושא דחוף לרוב הנוער בארץ

תום שרצר בר:  למשל, היינו שם כשהייתה את הרפורמה בחינוך האקלימי, כשחינוך אקלימי נכנס למערכת החינוך

תום שרצר בר:  ביום רביעי אנחנו מקיימים כנס ביחד עם משרד המשפטים שכל המטרה שלו היא ניירות עמדה, ולהגיד שהנוער נמצא כאן ולנוער אכפת ממשבר האקלים

תום שרצר בר:       קודם כול לגבי חינוך אקלימי

תום שרצר בר:  מלמדים אותנו ממש מיסודי לפחד ממשבר האקלים, מלמדים אותנו על ההשלכות הקטסטרופליות של המשבר, ומלמדים אותנו מה המדינה יכולה לעשות ומה היא עושה כרגע

תום שרצר בר:  אנחנו נשארים כאן עם איזשהו תסכול שהוא נורא נורא גדול בנושא הזה בגלל שאנחנו לומדים על זה כל כך הרבה, ואין לנו שום דבר לעשות

תום שרצר בר:  אז הכנו איזשהו דף חומר רקע לישיבה הזאת, ואני ארצה לתמצת אותו ממש בקצרה

תום שרצר בר:       הצענו כמה פתרונות שאנחנו חושבים שיהיו טובים ורלוונטיים גם לישיבה הזאת, וגם טובים לקידום במדינה

תום שרצר בר:  אחד מהם למשל זה מערך התחבורה הציבורית העירוני, זה לשפר את מערך התחבורה הזאת כדי שיהיה פחות שימוש ברכבים פרטיים, ולעודד את הרשויות המקומיות להשתמש בתחבורה מקיימת

תום שרצר בר:  זה להשתמש בתחבורה חשמלית, זה להשתמש באנרגיה מתחדשת בשביל התחבורה הזאת, זה להמעיט ברכבים פרטיים

תום שרצר בר: והדבר השני זה עידוד שימוש ברכבים חשמליים, שזה משהו שלא כל כך קורה כרגע

תום שרצר בר:  ועידוד הרשויות המקומיות לעיצוב המרחב העירוני, לנגישות מוסדות ציבוריים שונים, למרחק משירותים חיוניים, נטיעת עצים, הצללה, שבילי אופניים, שירותי נסיעה שיתופיים

תום שרצר בר:  כל הדברים האלה, שאני מרגישה שהרבה פחות דיברו עליהם מחשמל סולרי, שזה קודם כול לנסות להפחית את השימוש שלנו בכלל ברכבים פרטיים, ואת השימוש שלנו בחשמל הזה, זה קודם כול המוסדות הציבוריים, זה קודם כול המרחק מהמקומות האלה

תום שרצר בר:  ואני חושבת שזה משהו שזה לא פחות חשוב מהפקת החשמל הסולרי

תום שרצר בר:  תודה רבה

יוראי להב-הרצנו: בתור נציג מועצת התלמידים והנוער הארצית לשעבר אני מברך אותך על הנוכחות שלך פה, תום, והדברים שלך נכוחים וחשובים, אז תודה רבה

תום שרצר בר: תודה

יוראי להב-הרצנו: נעבור עכשיו להילה אקרמן ממרכז השלטון האזורי

הילה אקרמן: תודה רבה על הדיון החשוב הזה

הילה אקרמן:  אני רק רוצה להגיד שבמרכז שלטון אזורי אנחנו חלק משמעותי מהרשויות המקומיות, 54 מועצות אזוריות שחולשות על 85% מהשטח של מדינת ישראל, גרים בו מיליון אנשים

הילה אקרמן:  ובכל הפעולות היפות שהממשלה מעודדת לקידום האנרגיה המתחדשת צריך להסתכל גם על המרחב הכפרי

הילה אקרמן:       ציינו פה קודם את הוראת השעה של משרד הכלכלה ביחד עם המשרד להגנת הסביבה

הילה אקרמן:  אנחנו מבקשים מהוועדה לעזור לנו לקדם את פרסום הקול קורא הזה מחדש

הילה אקרמן:  יש לנו עשרות בקשות שמועצות אזוריות הגישו ודחו אותן

הילה אקרמן:  אפשר מחר בבוקר לפרסם את הקול קורא ולהקים המון המון הצללות במרחב הכפרי, ולעזור ליעדי האנרגיה המתחדשת

הילה אקרמן:       ודבר נוסף שאנחנו רוצים להעלות במרחב הכפרי

הילה אקרמן:  כל המועצות האזוריות מבקשות לקדם את האגרו PV

הילה אקרמן:  אנחנו יודעים היום שהחקלאות לא במצב כל כך טוב, ואנחנו יכולים גם לקדם אנרגיה מתחדשת וגם לקדם את החקלאות יחד עם שימור הפעילות החקלאית

הילה אקרמן:  אז אנחנו מבקשים גם לקדם את זה

יוראי להב-הרצנו: למה זה לא מקודם? אני יודע שיש פיילוט שאמור להסתיים

הילה אקרמן: יש הרבה פיילוטים, אבל מעבר לפיילוטים אם רוצים כרגע להקים מערכות זה בלתי אפשרי

הילה אקרמן:  אנחנו יודעים שזה מקודם, אנחנו רק חושבים - - -     

יוראי להב-הרצנו: הילה, איפה זה תקוע?     

הילה אקרמן: כרגע זה בבחינה

הילה אקרמן:  אני יודעת שאישרו פיילוטים ויש גם תמ"א בדרך

מטי צרפתי הרכבי: הילה, למה לא להרחיב את השטח על הקרקע? במקום 250 דונם ליישוב לפי שניים, פי שלושה? למה צריך אגרו-וולטאי?     

הילה אקרמן: תראו, פה דיברנו הרבה על הדו-שימוש

הילה אקרמן:  גם במרחב הכפרי יש המון המון מקום לדו-שימוש

הילה אקרמן:  בואו ננצל קודם את הדו-שימוש הזה, ואז נסתכל על הקרקע, וגם על האגרו PV

הילה אקרמן:  אנחנו חושבים שהיום צריכים להסתכל טוב טוב על השטחים האלה

הילה אקרמן:  כמובן שכל מקרה לגופו, אבל קודם כול צריך למקסם את הדו-השימוש הזה

יוראי להב-הרצנו: ברור

הילה אקרמן: יש עוד כל מיני חסמים שעלו אצל רשויות מקומיות שדיברתי איתם

הילה אקרמן:  אתן לכם דוגמה, אחת הרשויות שמקדמת סככות נאלצת לשלם על כל סככה שהיא מקימה איזשהו היטל לרשות המים

הילה אקרמן:  למה? כי היא הרחיבה את המבנה, וזה לא משנה שאין שימוש במים, אבל יש איזושהי חקיקה שהם צריכים לשלם לרשות המים

הילה אקרמן:  זה הופך פרויקט מכדאי ללא כדאי

הילה אקרמן:  ויש עוד רשימה ארוכה של דברים כאלה

הילה אקרמן:  לכן אני מציעה שיקום איזשהו צוות הסרת חסמים משותף לשלטון המקומי

הילה אקרמן:  הייתי בממשלה הקודמת באיזשהו צוות, לאחרונה לא פנו אליי, ויש גם אצלנו במרחב הכפרי כל מיני חסמים, אז אני חושבת שזה חשוב

יוראי להב-הרצנו: הילה, משפט אחרון

הילה אקרמן: דיברו קודם על חברות כלכליות

הילה אקרמן:  לא חייבת להיות חברה כלכלית כדי לקדם את הדבר הזה, אבל יש רשויות מקומיות שהחברות הכלכליות לא רוצות לעסוק בזה

הילה אקרמן:  למה הן לא רוצות לעסוק בזה? כי זה לא מספיק כלכלי

יוראי להב-הרצנו: כי אין תמרוץ

יוראי להב-הרצנו:  ברור

הילה אקרמן: אז צריך להפוך את זה להיות גם כלכלי ברשויות המקומיות

הילה אקרמן:  חשוב להגיד שלראש רשות יש המון המון דברים להתעסק איתם, המון המון משימות

הילה אקרמן:  הקמת אנרגיה סולרית זאת לא אחת המשימות שהוא אמון עליהן, ולכן צריך לתת תמריצים ואינסנטיב

הילה אקרמן:  בסוף אם נותנים את זה זה קורה

יוראי להב-הרצנו: הדברים ברורים

יוראי להב-הרצנו:  תודה רבה, הילה

יוראי להב-הרצנו:  נעבור עכשיו לחברה להגנת הטבע

יוראי להב-הרצנו:  דרור, בקצרה, בבקשה

דרור בוימל: תודה רבה

דרור בוימל:  האירוע הזה של המהפכה האנרגטית שאנחנו מדברים עליה פוגש אותנו בשני כיוונים

דרור בוימל:  אחד, משבר האקלים הוא משבר שמשפיע כמובן על הסביבה הטבעית והלא טבעית שלנו; מצד שני, האנרגיה הסולרית היא צרכן קרקע אדיר

דרור בוימל:  ובגלל זה השאלה הגדולה היא לא האם צריך לעשות את המהפכה, אלא איך צריך לעשות את המהפכה, וטוב שהדיון הזה מתרכז במרחב האורבני

דרור בוימל:       אבל אני רוצה להגיד דברים אולי קצת יותר בוטים

דרור בוימל:  רשות החשמל בסופו של דבר, איך שלא מסתכלים על זה, מה שמעניין אותם זה עלות פר קוט"ש, זה מה שמנחה אותם לאורך שנים ארוכות, וזה כל מה שהם עושים

דרור בוימל:  וזה החסם הכי גדול, הראייה האוצרית הצרה הזו הביאה אותנו למשבר שבו אנחנו נמצאים

דרור בוימל:  בסופו של דבר איך שלא נהפוך את הדבר הזה, יש הרבה מאוד פעולות טובות שהממשלה עשתה לאורך השנים כדי לקדם את הגגות הסולריים, אבל בסוף מה שמכתיב את הקצב אם הוא גבוה יותר או נמוך יותר זאת רשות החשמל והראייה האוצרית שלה

דרור בוימל:  לדבר הזה צריך לשים סוף אחת ולתמיד

דרור בוימל:  המרחב האורבני זה המקום הנכון ביותר, הטוב ביותר מכל הבחינות לקדם אנרגיה סולרית, וצריך לעשות את הדבר הזה

דרור בוימל:      אני פה ברמת המקרו, ואולי הדיון הוא דיון ראשון של הכנסת הזו בנושא הזה, אבל ברמת המקרו הגיע הזמן שהממשלה תשים לעצמה תוכנית לאומית לגגות סולריים, שלרון ולחבריו, שעושים עבודה נפלאה, תהיה תוכנית לאומית שאותה הם יקדמו, וכשצריך לפתור חסמים הם יפתרו חסמים, וכשצריך להעלות תעריפים הם יעלו תעריפים

דרור בוימל:  אבל בסופו של דבר כל שנה צריך להקים X לכל הפחות של אנרגיה סולרית על הגגות

דרור בוימל:      צריך להגיד שהיום רוב הגגות החדשים בישראל קמים בלי גג סולרי

דרור בוימל:  הדבר הזה מופרך

דרור בוימל:  אם מסתכלים על חוק ההסדרים, בטיוטה שפורסמה ובחוק התשתיות הלאומיות רואים את הסיפור בגדול, מתפרעים שם על הקרקע כאילו יש קרקע בלי סוף למרות שאנחנו מדינה צפופה ביותר במערב

דרור בוימל: ובתחום הגגות המקסימום שהצליחו לעשות זה לחייב הקמה של תשתית שתאפשר אם ירצו לעשות סולרי בבנייה חדשה

דרור בוימל:  הרי זה אבסורד

דרור בוימל:  זה המקסימום שהצליחו לעשות בגגות בחוק ההסדרים בטיוטה

יוראי להב-הרצנו: אתה צודק

דרור בוימל: אז צריך להפוך את הקערה על פיה

יעקב אשר: על מה שעשו על הרישוי?     

דרור בוימל: אני מדבר על חוק ההסדרים ששם את כל יהבו על הקרקע במקום לשים את כל יהבו על הגגות

דרור בוימל:  בטיוטת חוק ההסדרים שפורסמה ביחד עם חוק התשתיות הלאומיות

דרור בוימל:  תודה רבה

יוראי להב-הרצנו: הייתי צריך לתת לעצמי, אדוני יושב-הראש

יעקב אשר: בבקשה

יעקב אשר:  אז עכשיו נעשה חבר כנסת, נציג, ובזה נסיים

מטי צרפתי הרכבי: וגם את כל חברי הכנסת מהקואליציה, אדוני

יעקב אשר: אגף תקציבים באוצר, בבקשה

יעקב אשר:  אדחה את הדיון הכי קרוב לשתיים שאני יכול, ככה כולם ידברו

דוד מור: מעולה

דוד מור:  אתייחס לכמה דברים שנאמרו

דוד מור:  קודם כול לגבי הסוגיה של דו-שימוש, ואני חושב שרשות החשמל תדע להגיד טוב יותר, מרבית הסולרי שקם במדינת ישראל עד היום קם בדו-שימוש, כך שלומר שאנחנו מאוד מוטים לשטח פתוח זאת אמירה קצת קשה

מתן שחק: זה היה בעבר

דוד מור: וכן צריך לזכור, דווקא אדוני יושב-ראש הוועדה אמר את זה בצורה יפה, שיש מחיר להעלאת תעריפים, מישהו משלם את התעריפים האלה, אלו צרכני החשמל

דוד מור:  ולכן יש פה איזון מאוד קשה בין כמה תמריצים אפשר לתת לבין העלות של זה לצרכני החשמל

דוד מור:  אנחנו יודעים שיש רגישות מאוד גבוהה לתעריף החשמל, בטח לצרכנים, וצריך להתייחס לזה בזהירות

דוד מור:       מבחינת הסוגיה של אגרו-וולטאי שעלתה יש צוות שהוקם, וגם בכוונתנו, כל משרדי הממשלה, לנסות לטפל בזה בהקדם במסגרת חוק ההסדרים או במסגרת ההחלטות הרלוונטיות, כי הרבה מהסמכויות לא נמצאות בממשלה אלא נמצאות במועצת מקרקעי ישראל

דוד מור:  אבל כן נעשתה עבודת מטה, ופורסמה לציבור טיוטה של המלצות

יעקב אשר: לגבי איזה חלק?     

דוד מור: לגבי האגרו-וולטאי שהילה מהשלטון המקומי הציגה

דוד מור:  נעשתה עבודת מטה מאוד ארוכה, מעל שנה של כל גורמי העניין הרלוונטיים, ופורסמו המלצות, וגם הטיוטה יצאה לעיון הציבור

דוד מור:  יש רצון של כל הגורמים הנוגעים בדבר, וזה נעשה די בקונצנזוס למרות שלקדם את זה זה לא אירוע טריוויאלי

דוד מור:  יש לזה חלק ענייני ויש לזה חלק תכנוני, ושני הצדדים כרגע נעים במהירות יחסית מאוד מהירה למשהו כל כך חדשני

דוד מור:  וגם מינהל תכנון וגם רשות מקרקעי ישראל צריכים לקבל על זה לדעתי באמת ברכה מאוד גדולה על ההירתמות שלהם לנושא הזה

דוד מור:      נושא חשוב שלדעתי נוגע לשלטון מקומי וגם צריך לשים אותו על השולחן זה ששלטון מקומי הוא לא רק סוכן שצריך להקים מתקנים

דוד מור:  שלטון מקומי צריך לאפשר הקמת מתקנים

דוד מור:  וכמו שהוצג פה לגבי היטלי המים, אנחנו יודעים גם על מתקנים של אנרגיה מתחדשת בתחומי שלטון מקומי, למשל של חברות ממשלתיות, אבל זה יכול להיות גם במקומות אחרים, שבסופו של דבר לא הוקמו בגלל שהושתו עליהם כל מיני היטלי סלילה, וכל מיני היטלים אחרים שהפתיעו או שינו את המודל הכלכלי

דוד מור:  ולכן אנחנו כממשלה צריכים - - -      

יעקב אשר: אבל אל תשכח שאתה משרד האוצר, נכון? משרד האוצר, אם הרשות המקומית תוותר על הכנסות שלכאורה – נכון שהם צריכים לעודד והכול, אבל בסופו של יום זה כמו מפעל, במיוחד אם מדובר על מפעלים ממשלתיים ומפעלים גדולים

יעקב אשר:  אני לא בטוח שלא צריך להיות איזשהו מנגנון כמו שקיים בבסיסים צבאיים ובמקומות אחרים

דוד מור: ודאי שצריכות להיות הכנסות

יעקב אשר: כי אתה מגלגל את זה אליהם כאילו שאתם - - -      

דוד מור: ממש לא

דוד מור:  אני מקבל את ההערה

יעקב אשר: משרד הפנים מהנהן בראשו, שייכתב בפרוטוקול

דוד מור: ודאי שצריכות להיות הכנסות, והשלטון המקומי צריך ליהנות גם מזה בדיוק כמו שהשלטון המרכזי נהנה ממיסים

יעקב אשר: אני אגיד לך מה חסר פה, אני אומר את זה לאורך כל הדרך, כי אמרו שהיו שולחנות עגולים

יעקב אשר:  בסוף אחת הברכות שיש פה בעניין הזה היא שהשלטון המקומי הוא גוף שלמדינה יותר קל לעבוד איתו מאשר עם סתם שוק פתוח

יעקב אשר:  ולכן צריך לדעת לנצל את זה על כל האספקטים, גם על דברים שהם פרופר של השלטון המקומי וגם כלפי חוץ

יעקב אשר:  ואני חושב שלכן השיתוף צריך להיות, לא צריך להסתכל על זה כאילו שני צדדים באופן מוחלט, זה חייב לבוא, וזה הולך לי פה לאורך כל הדרך של הדיון

יעקב אשר:  חייבים

יעקב אשר:       אני יודע שפניו של משרד האנרגיה לשלטון המקומי, לא רק פניו, כי אחרת היית נשאר רק עם ניירות ולא היה קורה כלום, זה ברור

יעקב אשר:  אבל צריך להכניס פה גם את החלק האסדרתי וגם את החלק הכלכלי

יעקב אשר:  חייבים פה להגיע לאיזשהו מודוס

יעקב אשר:  כמובן, לא שמישהו הולך פה לעשות עלינו סיבוב, מה שנקרא, אבל אני חושב שברגע שזה עניין של המדינה כולה אז זרועותיה השונים של המדינה צריכים להתגייס לזה וביחד

יעקב אשר:  זה מה שאני רואה

יעקב אשר:  גם לאגף תקציבים אני אומר את זה

יעקב אשר:  אגב, ברשות החשמל, סתם שאני אבין, בעיקרון ההחלטות שלכם עצמאיות או שבדברים האלה אתם מול אגף תקציבים, למשל?      

עוז לוי: בענייני תעריף רשות החשמל היא גוף עצמאי לחלוטין

עוז לוי:  יחד עם זאת, בתוך מליאת הרשות, שזה הגוף שמקבל את ההחלטה, יש נציג אחד של משרד האוצר

יעקב אשר: מאחר שלא שאלתי אותך מה היה בדיונים כשדיברתם על שינויים או אסדרות האם זה היה האוצר שדחף את זה, אני לא חושב שנעשה את הדיון הזה עכשיו

יעקב אשר:  יכול להיות שנעשה דיון נפרד על העניין הזה

יעקב אשר:  יש פה כמה דיונים נפרדים, ומתחילה להיגמר לי השנה

יעקב אשר:  בסוף אלו תהליכים שכבר אנחנו בפנים וכבר יצאו משאבים וכבר למדו את הדברים, צריך פשוט לפרוץ קדימה, זה מה שצריך לעשות

יעקב אשר:  וכדי לפרוץ קדימה יש מחירים

יעקב אשר:  אני אומר את זה לאוצר, אני אומר את זה לרשות החשמל

יעקב אשר:  לא מחירי הפסד, אבל יש לזה מחירים

יעקב אשר:  חבר הכנסת יוראי, בבקשה

יוראי להב-הרצנו: אמרת, אדוני, שצריך לעמוד ביעדים שהמדינה לוקחת על עצמה, כי אי העמידה תגרור אי עמידה ביעדים אחרים

יוראי להב-הרצנו:  לא רק בגלל זה צריך לעמוד, אלא בראש ובראשונה כי משבר האקלים מאיים לכלות אותנו

יוראי להב-הרצנו:  כי אם לא נתמודד עם משבר האקלים אז אתה יודע, אנחנו עכשיו בסוף ינואר, אני לא יודע אם החורף הגיע כבר למחוזותינו

יוראי להב-הרצנו:  והמשבר הזה מכה בנו ולוקח לבני הדורות הבאים שעדיין לא הגיעו לכאן את הזכות לקיים חיים על פני כדור הארץ

יוראי להב-הרצנו:      אני רוצה להתחיל את ההתייחסות שלי לגבי התעריפים

יוראי להב-הרצנו:  אני מבין את הצורך לאזן את התמרוץ של המשפחה להקים מערכת על הגג שלה, אבל אני לא מצליח להבין כיצד מדיניות לפיה תעריף יורד ככל שהספק המתקן עולה רלוונטית ליעדים הצנועים שמדינת ישראל הציבה לעצמה, וגם בהם היא לא עומדת

יוראי להב-הרצנו:  אני מסתכל בהשתאות על מדינות מתקדמות פחות מישראל, כמו לטביה, שעומדת על 42% אנרגיות מתחדשות; על פורטוגל שעומדת על 34%; על סלובניה שעומדת על 25%; ולא ייתכן שמדינת הסטרטאפ ניישין עומדת על פחות מ-10%, כשהיא קבעה יעדים והיינו אמורים לעמוד ב-10% האלה לפני שלוש שנים

יוראי להב-הרצנו:       אז אני לא מסתכל על משרד האנרגיה רק כמשרד האנרגיה, כי האירוע הזה הוא אירוע כוללני, ופה אני מוכרח לומר גם לרמ"י וגם למינהל התכנון, זאת לא משימה של משרד האנרגיה לבד, זאת משימה לאומית

יוראי להב-הרצנו:  וכמו שנאמר פה על ידי החברה להגנת הטבע, אתם צריכים להבין שהמשימה הזאת היא של כל חלקי הממשלה

יוראי להב-הרצנו:  אני פה כבר ארבע שנים, ואני משתתף בלא מעט ישיבות כאלה שעוסקות בהאצת המעבר לאנרגיות מתחדשות, ואני כל הזמן שומע על הצורך לבחון את תהליכי התכנון, את הקיצור של הליכי התכנון, אבל בקצה התוצרים דלים מדיי, וזה פשוט הורג לנו את העתיד

יוראי להב-הרצנו:  ואני מבקש ומצפה שתבצעו את התהליכים שאתם צריכים לבצע בתוך מינהל התכנון, בתוך רמ"י, כדי להביא אותנו להאצת המעבר לאנרגיות מתחדשות, אחרת זה לא יעבוד

יוראי להב-הרצנו:  כי משרד האנרגיה אומנם אחראי על משק האנרגיה, והוא עושה את התהליכים גם למול השלטון המקומי וגם למול גורמים אחרים, אבל אין לו את כל הכלים לבצע את המדיניות שלו

יוראי להב-הרצנו:  אז לגבי שלושת התהליכים האלה

יוראי להב-הרצנו:      עוד שתי הערות סופיות

יוראי להב-הרצנו:  דבר אחד שלא שמעתי כאן מספיק הוא לגבי ההתייעלות האנרגטית, כי מדובר פה באמת על האצת המעבר לאנרגיות מתחדשות, אבל אוכלוסיית ישראל אמורה להכפיל את עצמה ב-30 שנה הקרובות, לא נוכל לעמוד בזה

יוראי להב-הרצנו:  ואנחנו צריכים לעמוד ביעדים של ההתייעלות האנרגטית שלקחנו על עצמנו, וגם בהם אנחנו לא עומדים

יוראי להב-הרצנו:  ואני לא מכיר תוכנית רחבה מספיק כדי שנעמוד בהם

יוראי להב-הרצנו:      מאוד שמחתי לשמוע את ההתייחסות של רשות החשמל או את החזון שהצבת לגבי ההתייחסות לשלטון המקומי, גם כשחקן מרכזי וגם כשחקן עצמאי שיכול לנהל בעצמו את משק האנרגיה שלו, להקים תאגיד, לבחור את תמהיל האנרגיה, למכור אותו

יוראי להב-הרצנו:  רק חשוב לוודא שזה לא רק יישאר חזון, אלא גם לשתף את השלטון המקומי, את משרד הפנים, ואת כולם, את כל השחקנים על מנת לוודא שזה באמת יצא לפועל

יוראי להב-הרצנו:       בגדול חשוב להתייחס לזה כמשימה לאומית שתכריע לאן פנינו גם כמדינה וגם כחברה בקרב מדינות העולם

יוראי להב-הרצנו:  חייבים להתייחס לזה כמשימה לאומית

יוראי להב-הרצנו:  אני לא מתרשם שהמצב כך כרגע

יעקב אשר:  תודה

רות שורץ חנוך: אדוני, אני יכולה להתייחס להערה של חבר הכנסת? אנחנו בהחלט רואים את עצמנו שותפים לעבודה, ואת חלק מהדברים אנחנו בהחלט עושים בשיתוף פעולה גם עם משרד האנרגיה וגם עם הרשויות המקומיות

רות שורץ חנוך:  מניתי פה כמה דברים שכבר פטרנו מהיתר

רות שורץ חנוך:  נכון, אנחנו כל הזמן עובדים, כל הזמן

רות שורץ חנוך:  היום אתה יכול ללכת לגג, אתה לא צריך היתר בנייה לזה, כנ"ל לגבי מאגרי מים

יעקב אשר: אגב, זה היה לא מזמן

יעקב אשר:  אבל אם יש דברים נוספים שהם מחויבי חקיקה או תקנות או דברים כאלה - - -     

יוראי להב-הרצנו: אין בעיה, יש לי רשימה של דברים שנמצאים בבחינה כבר יותר מדיי זמן, והצורך דוחק בנו

יעקב אשר: לא עכשיו

יעקב אשר:  תודה רבה

יעקב אשר:  אנדריי סוסליקוב, התאחדות התעשיינים, רק אם אפשר בקצרה

אנדריי סוסליקוב: שלום, אני אשתדל להיות מאוד קצר

אנדריי סוסליקוב:  חסמים שראינו שאופייניים ופוגעים בשלטון המקומי מאוד מאוד רלוונטיים גם לנו במגזר העסקי, ולכן אני לא רוצה לחזור עליהם

אנדריי סוסליקוב:  מה שכן מאוד מאוד חשוב הוא שאנחנו כל הזמן חוזרים ואומרים – ראינו את זה גם פה – שכדי לנהל את העסק הזה אני מחזיר אותך לשאלה ששאלת בהתחלה, מי בעצם האחראי לניהול של כל הדבר הזה? מדברים על הבעיה האקוטית שהיא משבר האקלים, התייעלות אנרגטית ואנרגיות מתחדשות הן חלק מזה, ולכן צריך להיות איזשהו גוף מתכלל

אנדריי סוסליקוב:  כך אנחנו חושבים כמגזר העסקי, זו ההצעה שלנו, בכפיפות למשרד ראש הממשלה שידע לאזן ולתכלל בין הרגולטורים השונים

אנדריי סוסליקוב:  אני לא אומר שהוא יכנס לתוך סמכות של כל רגולטור ורגולטור, ממש לא, אבל צריך את האיזונים הנכונים

יעקב אשר: אני מסכים

אנדריי סוסליקוב: דבר נוסף, מתווה תעריפי סדור ארוך טווח זה דבר שגם למגזר העסקי, בדיוק באותו אופן כמו לשלטון המקומי, סופר חשוב

אנדריי סוסליקוב:  כמו שהעירייה לא יכולה לתכנן לטווח ארוך, גם החברה לא יכולה מהיום למחר

יעקב אשר: ודאות

יעקב אשר:  יש דבר שנקרא ודאות

אנדריי סוסליקוב: בדיוק

אנדריי סוסליקוב:  גם העניין של התמריצים חשוב

אנדריי סוסליקוב:  אני לא רוצה לפרט, כי יש הרבה מאוד מנגנונים

מתן שחק: זה חוסר ודאות בלי גמישות

אנדריי סוסליקוב: אם אנחנו מסתכלים על אירופה, אנחנו מאוד מאוד אוהבים להעתיק מאירופה את העניין של הרגולציה, ממש קופי-פייסט, פלוס התאמות כאלה ואחרות

אנדריי סוסליקוב:  כל מה שקשור לתמריצים כשאירופה וארצות הברית ביחד משקיעות טריליון דולר בעשור הקרוב, אנחנו לא מתקרבים לעשירית מזה כאשר מצפים דווקא מאיתנו לעמוד בהרבה מאוד יעדים, שחלקם מאוד שאפתניים, בין היתר באנרגיות

אנדריי סוסליקוב:      דבר אחרון, ובזה אני אסיים

אנדריי סוסליקוב:  מה שאנחנו ממליצים, ופה זה לא עלה, כדאי לחשוב ביחד, זה יכול להיות רלוונטי גם לשלטון המקומי, אבל גם למגזר העסקי באותו אופן, מדיניות של תמיכות, מתן תמריצים דיפרנציאליים

אנדריי סוסליקוב:  העירייה או גוף עסקי, מפעל, חברה, מי שמציב יעד שאפתני מעבר או יותר קצר ממה שמציבה המדינה לתת לו תמיכה קצת יותר גבוהה

יעקב אשר: תודה רבה

יעקב אשר:  עופר ברקוביץ חבר מועצת העיר ירושלים לשעבר, והיום?     

עופר ברקוביץ: אני יושב-ראש נופר מילגם, נופר היא החברה מהגדולות במשק בתחום של אנרגיה מתחדשת

עופר ברקוביץ:  אני מברך אותך על הדיון הזה שאני חושב שהוא מאוד חשוב, וכמובן את כל הגורמים שברור שכולם רוצים ומסכימים שצריך לקדם אנרגיה מתחדשת

עופר ברקוביץ:  עד היום בישראל למיטב ידיעתי הוקמו כארבעה וחצי ג'יגה בתחום הסולרי, וכדי לעמוד ביעד של 30% עד 2023, היושב-ראש, צריך לעשות עוד 13

עופר ברקוביץ: 5 ג'יגה

עופר ברקוביץ:  זאת אומרת שעשו ארבעה וחצי ג'יגה ב-15 שנה, וצריך בשבע או קצת פחות מבשבע השנים הקרובות עוד ארבעה וחצי, צריך 13

עופר ברקוביץ: 5

עופר ברקוביץ:  זאת אומרת שצריך צעדים דרמטיים כדי שהדבר הזה יעבוד

עופר ברקוביץ:      הרשויות המקומיות, נאמר פה, הן שחקן דרמטי כי הן שולטות בשטחי הדו-שימוש

עופר ברקוביץ:  במדינה קטנה שלא רוצים לפגוע בשטחים הפתוחים צריך לתת את הכלים לעיריות למצות ככל האפשר את השטחים שלהם, אם זה החניונים, אם זה בתי העלמין, אם זה גדרות סולריות במועצות אזוריות

עופר ברקוביץ:  כל מיני סוגים של שטחים שכבר משתמשים בהם לצורך מסוים, ומגבירים בהם את השימוש לאנרגיה הסולרית

עופר ברקוביץ:      ועכשיו צריך לדבר על מהם הכלים האלה

עופר ברקוביץ:  דיברו פה על כל מיני דברים

עופר ברקוביץ:  אני מאוד מסכים עם מה שמושיקו אמר, שהעיריות הן שחקן מרכזי, ולא איזה מישהו שזורקים לו קול קורא שלא מצליחים בכלל לענות לו

עופר ברקוביץ:       עוד נקודה אחת שצריך להבין, שעליות הריבית הן דרמטיות למשק האנרגיה

עופר ברקוביץ:  פרויקטים של 7% תשואה, 8% תשואה, נגמרים עכשיו כשהריבית באזורי ה-6

עופר ברקוביץ: 5%, ורשות החשמל, אפרופו גמישות, צריכה להבין גם את האירוע הזה

עופר ברקוביץ:       הנקודה הראשונה שאני רוצה להתייחס אליה זה הקירויים

עופר ברקוביץ:  רוב השטח ברשויות המקומיות אלו שטחים שאתה יכול לקרות אותם, שם עיקר הפוטנציאל

עופר ברקוביץ:  לא יכול להיות שאתה מקבל את אותו תעריף כשאתה שם על גג בלי להקים קונסטרוקציה שעולה 600 שקל למטר, אתה שם את אותו תעריף על מערכת שאתה מקים אותה, פלוס 600 שקל למטר

עופר ברקוביץ:  לא יכול להיות שזה הגיוני, זה לא יכול לעבוד, זאת פיזיקה, כלכלה פשוטה

עופר ברקוביץ:  ולזה חייבים לתת מענה, כי שם עיקר הפוטנציאל

עופר ברקוביץ:      דיברו פה על נקודת הגגות הגדולים

עופר ברקוביץ:  יכול להיות שיש פער בעלויות בין גג קטן לבין גג לבין גג גדול, כיתרון לגודל אתה חוסך בעלויות, אבל לא בפערים שמייצרים היום

עופר ברקוביץ:  ואז דופקים את הסיפור הזה של גגות גדולים ולא מנצלים

עופר ברקוביץ:       יישובים אדומים

עופר ברקוביץ:  חצי ממדינת ישראל לא בעסק כרגע

עופר ברקוביץ:  מה עושים? אחד, עובדים על תוכנית אסטרטגית של הולכה, שתאפשר להכניס עוד מתקנים במקומות האלו, מוסיפים מתקני אגירה

עופר ברקוביץ:  כרגע אין כדאיות כלכלית במתקני אגירה, אני מדבר איתך כמישהו מהחברה הראשונה שהקימה מתקני אגירה בישראל

עופר ברקוביץ:  יש בעיה גדולה בנוסחאות ובתחשיבים, לא ניכנס לזה, אלפא ועניינים, שמשפיעה לרעה על הכדאיות הכלכלית של אגירה

עופר ברקוביץ:       ופתרון שלישי שהוזכר פה במילה זה המיקרוגריד

עופר ברקוביץ:  אם מדינת ישראל לא יודעת לאפשר לאופקים, ששם אנחנו מקימים, תכף נדבר, שותפות ציבורית עסקית עם אופקים כדי לקדם אנרגיה מתחדשת, לא יודעת לאפשר חיבור לרשת כי אין מקום, תנו לנו לנהל את הרשת הזאת באופן מקומי במנותק מרשת החשמל, ואז אפשר יהיה להכניס עוד מתקנים לרשת החשמל

עופר ברקוביץ:  זה הצעד הבא, שככל שיתנו לרשויות מקומיות להסתכל על השטחים שלהם, בטח עיריות מרוחקות בפריפריה שכרגע אדומות, אני מדבר על ערד, אופקים, מועצות בצפון, הן יוכלו לעשות את זה אם יאפשרו להן את המהלך של מיקרוגריד

עופר ברקוביץ:      נקודה אחרונה

עופר ברקוביץ:  אנחנו מקדמים היום מהלך, דיברו פה גם מהשוק הפרטי וגם מהרשויות המקומיות, אני חושב שהגיע הזמן לשותפות יותר עמוקה

עופר ברקוביץ:  אנחנו מקדמים מהלך של הקמת חברות כלכליות משותפות שהן בשליטת העיריות, שעיקר הרווח הולך לעיריות, והן בשותפות עם הגורמים העסקיים שיש להם את הידע, יש להם את ההון, יש להם את הדחף ליזום

עופר ברקוביץ:  והרבה מאוד שנים לא נעשו פה פעולות מספיק דרמטיות, וחלק מהרשויות חלשות, ואין להן את הכוח

עופר ברקוביץ:  ככל שניתן למודל כזה, שתכלס זה מונח לפתחו של משרד הפנים, התאגיד הראשון הזה היום עומד עם תוכנית אסטרטגית משמעותית כלכלית שיכולה להזניק את אופקים קדימה

יעקב אשר: אין היום אישור לדבר כזה, אני שואל את משרד הפנים

עופר ברקוביץ: יש מודלים שכבר אושרו בעבר

עופר ברקוביץ:  כבוד היושב-ראש, יש כבר תאגידים כאלה שפועלים בישראל בתחומים אחרים, תאגיד אפעה בהטמנת פסולת או מת"ם חיפה

עופר ברקוביץ:  צריך לאשר את זה באנרגיה מתחדשת כדי לאפשר לרשויות להרוויח את עיקר הרווחה וכדי לאפשר לגורמים העסקיים לתת את הפוש שהם יודעים לתת בכסף, בידע, בסינרגיה בין כל המרכיבים של עולם האנרגיה המתחדשת

עופר ברקוביץ:  וזו חשיבה חדשנית שתאפשר בשבע שנים הקרובות להזניק את המשק הזה הרבה יותר קדימה בעוצמה הרבה יותר גבוהה

יעקב אשר: תודה רבה

יעקב אשר:  מטי, לפני שאני נותן לך, חברת חשמל, שמואל אלוש מנהל יחידת הפיתוח, תפרט לנו קצת על הפריסה; ואחריך – חברת הכנסת מטי צרפתי הרכבי

יעקב אשר:  בבקשה

שמואל אביטל: קודם כול אני שמח על הדיון, ואני חושב שלא רק דברים שנאמרו פה, אני אגיד כמה נקודות שאני מקווה שיוסיפו ממד נוסף

שמואל אביטל:  עם החלטת הממשלה להכנסת 30% מתחדשות עד 2023, כמדומני ב-2020, הפעילות שנעשתה בחברה חשמל, כמובן שעם כל הגורמים, הביאה לכך, זאת התמונה, שיש היום כ-5,000 מגוואט מחוברים בייצור מבוזר

שמואל אביטל:  ואיפה הם? הם בעיקר בדרום ובצפון

שמואל אביטל:  זה גרם לכך שמערכת ההולכה, וזה מתקשר למה שנאמר, נהפכה להיות עמוסה

שמואל אביטל:  זאת לא מערכת שאמורה להיות בהספקים גדולים באופן טבעי, פתאום הייצור המבוזר גרם לה לכך

שמואל אביטל:  ולכן הפרויקטים שכרגע בבנייה והפרוייקטים העתידיים שבתוכנית 2023 להולכה, שכרגע בשימוע, אמורים לתת מענה ביחד עם דברים נוספים

שמואל אביטל:  את הדברים הנוספים אגיד בדגש קטן בהקשר לישיבה עכשיו

יעקב אשר: אתה מדבר על הפרויקטים או שאתה מדבר גם על ההולכה עצמה?     

שמואל אביטל: על מנת לתת מענה מלבד ההולכה שתהיה בהיקף מסוים ישנם דברים נוספים שהוזכרו פה, ואני אזכיר אחד לפחות או שניים בהקשר לדיון עכשיו, של המועצות המקומיות

שמואל אביטל:  העובדה שבכל אזור מרכז הארץ, גוש דן נקרא לזה, גדרה חדרה, כמות הייצור המבוזר הוא קטן משמעותית, ושם יש לנו הספקים גבוהים במערכת שיכולים לחבר גם ללא צורך בהולכה משמעותית נוספת, ברור שהאינטרס צריך להיות שיהיו תמריצים, וברשויות המקומיות, ולכן אנחנו מתחברים לזה

שמואל אביטל:  גוש דן, וזה נכון גם לגושי הסביבה, ואפילו חיפה, המקומות הספציפיים האלה, כדי שהרשויות המקומיות הגדולות יוכלו להתקין מתקני ציוד מבוזר, ולנו מבחינת מערכת ההולכה לצמצם את ההיקפים שצריך לבנות לדרום ולצפון

שמואל אביטל:      בנוסף לזה הוזכרה אגירה

שמואל אביטל:  כמובן שהאגירה היא חלק שמשלב, וכבר עכשיו הוא משולב במסגרת התייחסויות למענים בזמנים מסוימים, וגם במענה לדברים נוספים

שמואל אביטל:       אבל הנקודה המשמעותית אלו החסמים

שמואל אביטל:  הוזכר פה על ידי השרה לשעבר חוק ההסדרים שחברת החשמל הביעה את התייחסותה אליו, ותעביר עוד מעט שוב התייחסות להקלות מסוימות שיאפשרו את מימוש מערכת ההולכה בזמנים קצרים

שמואל אביטל:  פעם קו הולכה לדרום הארץ נבנה בשלוש שנים, ארבע שנים

שמואל אביטל:  לפני כעשור, עם תקופת חריגה של כמה שנים אחר כך, הועלתה דרישה הגיונית מבחינת הרשויות לעבור לתוכניות מתאר כשקווי 161 קילוואט יהיו בתוכניות מתאר

שמואל אביטל:  זה אומר שזה זמן

שמואל אביטל:  כדי לתת זמן לתגובה המהירה שאנחנו צריכים עד 2030 הכנסנו בבקשות שלנו הקלות שקשורות לשימוש בקווים קיימים במקום דרכים אחרות, כדי לתת מענה בהולכה יותר מהר

שמואל אביטל:  וחלק מהפעילויות האלה ביחד עם הפעילויות שקשורות בתוך הדברים שהוזכרו קודם במועצות המקומיות, באגירה, בהסרת החסמים, ודברים נוספים, הם נותנים מענה לדבר הזה

שמואל אביטל:  אבל אני מגיע לנקודה האחרונה, ברשותך, אדוני היושב-ראש

יעקב אשר: בחוק ההסדרים יש התייחסות לקטע הזה של ההולכה?     

שמואל אביטל: חברת החשמל במסגרת התייחסותה לחוק ההסדרים - - -     

יעקב אשר: אתם הערתם

שמואל אביטל:   המשפטנים יודעים בדיוק את השלבים המדויקים, אבל יש התייחסויות גם בטיוטות שעברו לגבי קבלת הרשאות בקווים קיימים בתהליכים יותר קצרים ללא תוכניות מתאר

שמואל אביטל:       והנקודה האחרונה שבה אני רוצה לסיים

שמואל אביטל:  אנחנו עושים גם משהו נוסף ביחד עם רשות החשמל וגם עם משרד האנרגיה, תוכנית פר"ח, גם שם יפה, תוכנית פיתוח רשת החלוקה 2023

שמואל אביטל:  כמו שכרגע נעשתה להולכה עושים לחלוקה, וזה גם נותן מענה לאחד החבר'ה שנמצאים פה

יעקב אשר: זאת אחת השאלות שלי פה בסיכום, האם יש היום במדינת ישראל איזשהו תכנון אחד על הרשת הזאת שלוקח את כל האספקטים, גם עם האגירה, ואני אומר לך שלא, אבל אני חייב לעצור אותך

שמואל אביטל: רק אתמול, ברשותך, אנשי רשות החשמל, 12 במספר, ביקרו בחיפה בחברת חשמל להכיר את תוכנית פר"ח, איך חברת חשמל נותנת מענה לכל הדברים שקשורים לפרויקט ייצור מבוזר, לרכב חשמלי, לדאטה סנטרים

יעקב אשר: אני עוצר אותך כאן, כי אנחנו חייבים תכף לסיים

יעקב אשר:  חברת הכנסת מטי, בבקשה

מטי צרפתי הרכבי: אעשה את זה בקצרה, אדוני

יעקב אשר: ממש בקצרה כי אני רוצה אולי להספיק עוד מישהו

מטי צרפתי הרכבי: אחד, אני חושבת שהוועדה צריכה לעשות דיון נקודתי באספקטים של הגנת הסביבה לגבי הפנלים

מטי צרפתי הרכבי:  אני רוצה לחזק את הבחור מהמשרד להגנת הסביבה, אבל כל מה שקשור לפנלים ולמתקני אגירה מאוד חשוב

מטי צרפתי הרכבי:  אני לא יודעת לגבי התוכנית הלאומית, אדוני, מה המצב בבסיסי צה"ל מבחינת גגות

מטי צרפתי הרכבי:  זה משהו שצריך לתת עליו את הדעת

מטי צרפתי הרכבי:  וגם רציתי לשאול לגבי רצועת החשמל

מטי צרפתי הרכבי:  רצועת החשמל היא רצועה סטטוטורית שאפשר להקים עליה פוטו-וולטאי מתחת לקו החשמל, אפשר להקים מערכת אגירה, אפשר להזרים גם מהפריפריה

עופר ברקוביץ: אבל צריך לשמור מרחקים, זה לא מדויק

מטי צרפתי הרכבי: רגע, אדוני, ברשותך, הייתי שמחה לשמוע אם אפשר לממש את רצועת - -     

יעקב אשר: אם יש היתכנות לזה

מטי צרפתי הרכבי: - - התשתית של החשמל, להקים שם פוטו-וולטאי, אפילו ברמה אולי של רשות לאומית, כולל אגירה

מטי צרפתי הרכבי:  זה כבר נמצא על הקו

מטי צרפתי הרכבי:  יש פה את מינהל התכנון, אולי אפשר בסוף כשמקימים שדה על הקרקע של 200 דונם, 300 דונם, התפוקה מאוד מאוד גדולה, רציתי אולי להציע מעין הרחבה של שדות קיימים בצמוד דופן שכבר מחוברים לרשת, שכבר יש שם חדר טרפו

יעקב אשר: אבל לתעדף מקומות

מטי צרפתי הרכבי: ולהגדיל בעצם את המכסה ביישובים הכפריים

מטי צרפתי הרכבי:  אם יישוב כפרי יכול 250 דונם, אז ייתנו לו צמוד דופן שכבר נמצא בחיבור למערכת החשמל, כבר יש הטמנה

מטי צרפתי הרכבי:  להגדיל אולי אפילו בהקלה, ואחר כך להסדיר את הסטטוטוריקה

מטי צרפתי הרכבי:  אני חושבת שזה רעיון שיכול להגדיל בצורה מיידית

יעקב אשר: מישהו בקצרה רוצה לענות?     

רן דרסלר: אני אשיב

רן דרסלר:  אם אנחנו מדברים על מתקן קרקעי, אז יש לו את הגבולות שלו, אי-אפשר לחרוג ממנו

מטי צרפתי הרכבי: פה היצירתיות

רן דרסלר: אם רוצים להוסיף איזה נדבך נוסף אז יש יתרון מסוים כמובן בצמידות דופן ובשימוש בתשתיות קיימות, אבל כל מקרה צריך להיבחן לגופו

יעקב אשר: מה לגבי נושא של רצועת החשמל?     

מטי צרפתי הרכבי: אולי בהקלה עד שיסדירו את הסטטוטוריקה

יעקב אשר: מה לגבי הנושא של רצועת החשמל?     

רן דרסלר: היום אנחנו מכניסים כשימוש מותאם, וזה מתקן פוטו-וולטאי בתחום רצועת החשמל, אבל זה מחויב באישור של חברת החשמל

מטי צרפתי הרכבי: זה שטח ענק, זה לכל אורך המדינה

רן דרסלר: נכון, אבל צריך לזכור שרבות מהרצועות האלה הן בשטחים פתוחים, אז יש הבדל

מטי צרפתי הרכבי: זה עדיין מופר מבחינה תכנונית

דרור בוימל: זה לא מופר, הרבה מהם הם שטחים מאוד מוגנים כי אי-אפשר לעשות מהם שום דבר אחר, אז מבחינה סביבתית אלו שטחים מאוד מאוד חשובים

מטי צרפתי הרכבי: אז לא במוגנים

יעקב אשר: לסיום לפני הסיכום שלנו, שירה כהן, ארגון מגמה ירוקה, אם אפשר בקצרה

יעקב אשר:  היו עוד כמה בקשות וחלקם דיברו בישיבה הקודמת, אני לא אצליח לתת לכולם, אז אני מאזן את זה למרות שאלו שני נושאים

שירה כהן: כבוד יושב-הראש, תודה על זכות הדיבור

שירה כהן:  בישראל יש על פי ההערכות כ-300 ימי שמש בשנה, ולמרות זאת אנחנו עומדים על פחות מ-10% אנרגיה מתחדשת

שירה כהן:  והיעד הוא 30% עד שנת 2030

שירה כהן:  לעומתנו שכנתנו ממזרח, ירדנים, כמעט אותם נתוני שמש ובלי גישה לקידוח גז בים, הציבה לעצמה יעד של 50% לאותה שנה, והיום כבר עומדת על 20%

שירה כהן:      יחסית למדינה שמתהדרת בקדמה טכנולוגית אנחנו מתקדמים באיטיות מחפירה

שירה כהן:  והזרמת עוד ועוד תקציבים לגז מוכיחה שמשרד האנרגיה נהיה לוביסט של חברות הגז, ומסייע להתמכרות המדינה לגז כמו לקוקאין

יעקב אשר: או אה

שירה כהן: כל החסמים בהם דנה הישיבה הזאת מופו בתוכנית מעבר למשק חשמל דל פחמן של המשרד להגנת הסביבה, ונקודה משמעותית בה היא אנרגיה מתחדשת בשטחים הבנויים

שירה כהן:  ריבוי השטחים האלו בישראל הופך אותם למשאב מרכזי שמשק האנרגיה חייב לעבור, ונמצא כי ניצולם יעזור לנו להגיע ל-43% אנרגיה מתחדשת עד סוף העשור הזה, מה שמייתר את הקמתם של תחנות כוח גזיות נוספות

שירה כהן:      משרד האנרגיה, שכיום מאפשר ואף מעודד את התמכרות המשק לדלקים מזהמים והרסניים, חייב להתגייס כדי להעביר אותנו למשק חשמל

יעקב אשר: אני רוצה שתתמקדי לכיוון שורה תחתונה, כי אנחנו ממש מעבר לזמן

שירה כהן: בסדר גמור

שירה כהן:  משרד האנרגיה חייב להתגייס כדי להעביר אותנו למשק חשמל שיחסוך עלויות הנוגעות לתחלואה והתמודדות עם אסונות אקלימיים, ולא להפקיר את התהליך הזה לחסדי האמצעים, המודעות והנכונות של האזרח, אחרת לא יקרה פה השינוי שאנחנו צריכים בדחיפות

שירה כהן:      לסיכום שתי ההתייחסויות שלי, אחת, חובת התקנת פנלים סולריים על כל בניין חדש בחוק ההסדרים הקרוב היא צעד בסיסי ביותר ומתבקש; שתיים, גם את המלצות תוכנית המשרד להגנת הסביבה יש ליישם בחוק ההסדרים הקרוב

שירה כהן:  זה הזמן למהפכה אמיתית שהולמת את אומת הסטרטאפ

שירה כהן:  תודה רבה

יעקב אשר: תודה רבה

יעקב אשר:  לסיכום אני רוצה כמה נקודות, ואחר כך יצא כמובן מכתב גם למשרדים הרלוונטיים

יעקב אשר:  קודם כול מדובר פה בהשקעות לטווח של שנים רבות, ולכן הנושא הזה של ודאות במדיניות הוא דבר קריטי להצלחה של העניין

יעקב אשר:  אין בזה שום ספק, לא צריך להיות גאון גדול

יעקב אשר:      נושא של הפטור ממס על סוללות הוא דבר קטן, אבל הוא חלק מהבנייה של המשך הדרך

יעקב אשר:  לא יודעים, כן יאושר, לא יאושר, כן יאושר, לא יאושר

יעקב אשר:  למה זה מגיע בחתיכות כאלה, אני לא מצליח להבין

יעקב אשר:       מבנה התעריף חייב להיות מבנה ארוך טווח

יעקב אשר:  המילה גמישות חשובה בהרבה מקומות

יעקב אשר:  אנחנו לא זיהינו הרבה מאוד גמישות, אבל יש פה גמישות מסוכנת, יש פה גמישות שבסוף גופים כאלה ואחרים בגמישות הזאת לא יודעים לנהל עסק, במיוחד לא אם הרשות המקומית היא גם פיווט בעניין הזה

יעקב אשר:  כי לרשות מקומית המילה גמישות לא מוכרת כל כך במשרד הפנים או במקומות שהם צריכים לאשר את התקציבים או את הדברים שלהם

יעקב אשר:  אני כן מצפה לגמישות במשרד הפנים בנושא הזה ובאמת לבחון את זה, גם את האפשרות של שותפויות עם חברות

יעקב אשר:  שוב, כמובן שמשאירים את השליטה של הרשות בעניין הזה, כי בסוף אלו נכסים של הציבור, אי-אפשר להעביר אותם לפרטיים

יעקב אשר:  וגם בנושא שלפתחך?     

עודד שילה: הלוואות או עסקאות ארוכות טווח, על מה אנחנו מדברים?     

יעקב אשר: מכירת חשמל

יעקב אשר:  לבדוק את העניין הזה, שוב, אולי עם חברות

יעקב אשר:  כי קשה לי לראות שוק חופשי שמתנהל על כל בית ובית

יעקב אשר:  לא יודע, ככה אני רואה את זה

עופר ברקוביץ: גם קצת מוזר שמשרד הפנים הוא זה שמונע מהרשויות המקומיות להרוויח כשמשרד האנרגיה הוא זה שאמון על המשק

עופר ברקוביץ:  אם הוא נותן להם לעשות את זה אז למה משרד הפנים שאמור לחזק את הרשויות המקומיות ימנע את זה

יעקב אשר: תודה רבה

יעקב אשר:  ולכן, עופר, אתה מביא אותו שוב לעניין של גוף אחד

יעקב אשר:  אני מסכים עם מה שנאמר פה מקודם, צריך גוף מתכלל של העניין הזה, שצריך להיות מורכב מהשולחן העגול שאנחנו צריכים ליצור

יעקב אשר:  אבל למדנו שיש שולחנות עגולים ויש שולחנות עגולים

יעקב אשר:  יש שולחנות עגולים שזה לשמוע דעות

יעקב אשר:  פה זה לא לשמוע דעות, זה לתכנן את זה ביחד

יעקב אשר:  יהיו ויכוחים, יהיו החלטות בסופו של דבר, אבל אי-אפשר לעשות את כל הדבר הזה במעמד צד אחד, כי זה לא ילך, כי בסוף לא יהיו קליינטים

יעקב אשר:      שאלתי את מנהלת הוועדה בהתחלה: משרד הכלכלה פה? למה שאלתי אותה את זה? כי בסוף חסר כאן גוף שמתכלל את זה גם כלכלית

יעקב אשר:  זאת אומרת, משרד האנרגיה מגיע מהמקום הטוב שלו, ובאמת ראיתי הרבה מאוד רצון שלכם שהעניין הזה יעבוד והרבה מאוד מעשים שאתם עושים

יעקב אשר:       רשות החשמל, שוב, כולנו מחויבים להחלטות הממשלתיות והכול, אבל בסוף מישהו צריך לקשור את החבילה הזאת, לבדוק את הכלכליות שלה, לראות איך עושים אותה, לתת ביטחון וודאות לאנשים

יעקב אשר:  צריך לעקוב אחרי הדברים הללו

יעקב אשר:      בנושא של פסולת חייב לבוא תיקון וטיפול

יעקב אשר:  וחלק לא פחות חשוב שהיה די בסוף, שהיום אנחנו מתבשרים שהולכים לשבת על איזשהו מיפוי ופריסה ארצית כוללת, וזה דבר שצריך לעשות

יעקב אשר:  אני לא יודע אם מול מסגרת תב"עית או לא, אבל בסוף זה צריך לבוא קודם כול ממה אנחנו רוצים שיהיה

יעקב אשר:  הרי כשאתה פורס משהו או כשאתה מפעיל משהו אתה מתכנן מה שאתה רוצה שיהיה כאן ומה אתה רוצה שיהיה שם

יעקב אשר:  והינה, אחד הדברים אולי הפחות יפים להגיד בוועדות בכנסת זה לתת העדפה לגוש דן או למקומות אחרים, אבל פה זה חכם ונכון, כי המציאות מדברת ככה, לא משהו אחר

יעקב אשר:  וקווי ההולכה והדברים האלה יהיו הברוך הבא שלנו בפריפריות אם לא יהיו החיבורים

יעקב אשר:  מישהו פה צריך לקחת את הניהול של העניין

רון אייפר: אנחנו

יעקב אשר: אתם? גם כלכלית מול הרשויות?     

רון אייפר: אנחנו מסתכלים על הכול בכל ההיבטים

יעקב אשר: אבל חסר לך רק דבר אחד, מנוף מול ההחלטות – לא מול, אני לא הופך אתכם לאויבי העם, אבל מנוף בהחלטות של רשות החשמל

איתן פרנס: אדוני, אני חושב שאנחנו יכולים אחרי 14 שנה להגיד לוועדה שצריך ועדת שרים לאנרגיה מתחדשת

איתן פרנס:  הייתה

איתן פרנס:  כשהייתה ועדת שרים כזו היא פעלה והצליחה לעשות שינויים גדולים

יעקב אשר: יכול להיות שצריך

יעקב אשר:  אני צריך לדבר על זה עם מי שצריך לדבר על זה

יעקב אשר:  אני לא בא לקחת למשרד האנרגיה את ההובלה, אני ממש לא שם

יעקב אשר:  זאת גם לא איזושהי החלטה כרגע

יעקב אשר:  התובנות שאני יוצא מהעניין הזה הן שחסר פה גוף מתכלל שיש לו גם שיניים כלפי גופים עצמאיים רשותיים כאלה ואחרים, כי זה חלק מהעניין

יעקב אשר:  בדרך כלל בסיכום אין תגובות, אבל אני אתן לך

יעקב אשר:      יהיו דיוני המשך בעניין הזה, אני מודיע כבר

יעקב אשר:  אני מקווה לעמוד בזה די בקרוב

יעקב אשר:  והנושא הזה של סיוע לרשויות שהן יותר חלשות להקים את הדברים האלה, לקדם אותם, להתגלגל איתם, לרוץ איתם קדימה, ובסופו של דבר זה גם יעשה איזשהו שוויוניות בעניין הזה

יעקב אשר:       הנושא של טופס 4 לדעתי זה דבר שצריך, כי אני לא יודע אם יש בסוף כדאיות כלכלית לבוא לתוך ערים, ובדרך כלל זה בערים הישנות, להתחיל לעשות עכשיו מיפוי ולחדש טופסי 4 ישנים

יעקב אשר:  אנחנו יודעים מה זה לחדש תיק מדידות, וכו' וכו' וכו'

מטי צרפתי הרכבי: זה בלתי אפשרי, קונסטרוקטור

יעקב אשר: ואחר כך בסוף עוד ימצאו שם עניין מסוכן, גם על זה דיברנו

יעקב אשר:  כדאיות כלכלית לבתי ספר, דיברנו

יעקב אשר:  אני אומר עוד פעם, היציבות, הוודאות, לא לשנות כללי משחק תוך כדי המשחק, צריך מאוד להיזהר עם זה

יעקב אשר:  זה פחות או יותר הסיכום הלא מסוכם שאני יכול להנפיק עכשיו בדברים שמעניינים אותי, ומנהלת הוועדה כותבת אותם, ואנחנו גם נעקוב אחרי הדברים האלה

רון אייפר: אני יודע שזה לא נהוג אחרי הסיכום

רון אייפר:  אני רק אגיד משפט אחד

רון אייפר:  כמו שאמרתי בהתחלה, אנחנו מאוד מברכים על הדיון הזה

רון אייפר:  משרד האנרגיה עושה בדיוק את מה שאתה אומר וזה התפקיד שלו

רון אייפר:  יש יחידה שלמה שיושבת פה מאחוריי, חלקים ממנה, שהם אמורים לתכלל את כל ההיבטים של השלטון המקומי בתחום של האנרגיה וההתייעלות, שגם דיבר פה חבר הכנסת, וגם בתחבורה החשמלית

רון אייפר:  זאת לא משימה קלה

רון אייפר:  כל גוף, שחלקם נשמעו פה, יש לו כל מיני אינטרסים, אנחנו מביאים את כולם לשבת ביחד, פועלים מול כולם

רון אייפר:  בכל זאת, הבית הזה הוא גם חלק מהעשייה

יעקב אשר: אני מהמר פה, מתי היה המפגש האחרון של רשות החשמל עם הרשויות המקומיות בעניין הזה איתכם ביחד?     

מאיה קרבטרי: דווקא עם רשות החשמל ישבנו לאחרונה

קריאה: שבוע שעבר

מאיה קרבטרי: נראה לי שרון מתייחס למשהו אחר, לצוות שפעל בעבר להסרת חסמים

יעקב אשר: היה צוות ו-?     

מאיה קרבטרי: צוות רב משתתפים

יעקב אשר: ו-?     

מאיה קרבטרי: משרד האנרגיה ודאי ישיב על זה

יעקב אשר: כשישבתם עם רשות החשמל ודיברתם על האסדרה

מאיה קרבטרי: לפני שבוע הייתה ישיבה ראשונית עם רשות החשמל, העלינו מספר נושאים

מטי צרפתי הרכבי: הסרת חסמים זה לא רשות החשמל

מאיה קרבטרי: זאת לא רק רשות החשמל

יעקב אשר: רשות החשמל זה לא הסרת חסמים

יעקב אשר:  זה יכול להיות הסרת התוכנית גם כן

מטי צרפתי הרכבי: זה התכלול

יעקב אשר: רשות החשמל נמצאת כאן, ושמענו את הדברים

יעקב אשר:  אני מכיר את גבולות הגזרה, כי רשות החשמל צריכה לתת תשובה לנציגים שלה מהאוצר וכו'

יעקב אשר:  האם למשל הנושאים הללו של האסדרה של הדברים האלה עלו על השולחן?      

מאיה קרבטרי: כן, בוודאי, העלינו כמעט את כל הנושאים שהעלינו במצגת כאן

יעקב אשר: ויש שינויים? יש החלטות מעבר?     

מאיה קרבטרי: בנושא האסדרה כפי ששמעתם אין הבנה ברשות החשמל בנושא הזה ששלטון מקומי הוא לא כמו עסק לכל דבר

מאיה קרבטרי:  בנושאים, למשל, כפי שציינתי בדיון יש הבנה ויש רצון לשפר

מאיה קרבטרי:  אבל בנושא הדגל, מבחינתנו החסם הכי מרכזי של התעריפים, כאן אין הסכמה על העיקרון

יעקב אשר: ופה השאלה איך מביאים את זה ואיך מגיעים לזה

יעקב אשר:  אתה רוצה להגיב, רשות החשמל? אתה לא חייב, כי אני לא מאשים אותך

עוז לוי: רק אומר שאנחנו בשיח מתמשך גם עם מרכז השלטון המקומי

עוז לוי:  חלק מהטענות שעלו פה גם עלו בפנינו קודם

עוז לוי:  אני חושב שנתנו תשובות מספקות לפחות לחלק מהטענות

עוז לוי:  חלק מהדברים עדיין בשיח מתמשך

עוז לוי:  זהו

יעקב אשר: יש את הפיל שבחדר שהוא הדבר המרכזי מבחינתם

עוז לוי: רק אגיד במשפט אחד

עוז לוי:  לפעמים נמצאים במצב שצריך לבחור בין הדרך הקלה לבין הדרך הנכונה

עוז לוי:  אני חושב שהרבה פעמים עלו פה במהלך היום הרבה מאוד טענות וחסמים שלא קשורים בכלל לכסף, אבל איכשהו הכול מתנקז פה לעוד כסף ועוד תעריף

יעקב אשר: לא, לא, אני פירטתי פה אלף דברים, טופס 4 לא קשור אליך, פריסה לא קשורה אליך

יעקב אשר:  כל הדברים האלה לא קשורים אליך

יעקב אשר:  אני מדבר על החלק שלך, ואני לא חושב שלא מעניין אתכם, אתם שחקן מאוד מרכזי כאן

יעקב אשר:  אני חושב שהזהירות שבדרך כלל מתבקשת בהחלטות של אסדרות כאלה צריכה להיות לא מוגזמת מדיי, היא צריכה להיות קצת נועזת אפילו

יעקב אשר:  כדי לשנות סיסטם במדינה אתה חייב להיות נועז יותר, אתה חייב לקחת סיכונים

יעקב אשר:  לא סיכונים שיפילו את כלכלת ישראל, אבל משהו שהוא יותר נכון ושמצטרף לתוך העניין

איתן פרנס: אדוני, משרד האוצר בצד הזה של השולחן

יעקב אשר: אני מסתכל על שניהם בו-זמנית

יעקב אשר:  אגב, אותו משרד האוצר נמצא בצד הזה של השולחן גם שלו

יעקב אשר:  אני חושב, שוב, שצריך להסתכל על מטרת העל, שהיא הרבה יותר גדולה מכל מיני דברים קטנים

יעקב אשר:  אני לא יודע איך אפשר לעבוד עם דברים משתנים כל שנה-שנתיים

יעקב אשר:  לא יודע איך אפשר לעבוד ככה

יעקב אשר:  אני אומר לכם את האמת, לא יודע

יעקב אשר:  כשהייתי ראש עיר גם אלו היו הטענות שלי תמיד על נושא של אישור ארנונה, תביא תקציב מסודר

יעקב אשר:  כל הזמן הייתי צריך ללכת על תקציב מותנה, כי הייתי צריך לחכות להחלטת הממשלה פה ולחוק ההסדרים כאן ולחוק הזה

יעקב אשר:  כאן באסדרה כזאת זה לב העניין

יעקב אשר:  השאלה אם יתחילו לברוח חברות מהעניין הזה כי יראו שזה לא משתלם בגלל זה, אם רשויות מקומיות יסגרו מחלקות ולא יכנסו פנימה לתוך העניין הזה, זאת השאלה

יעקב אשר:  וזה לא רק הכסף, זה עוד עשרה דברים נוספים שדיברנו עליהם, אבל אחד הפילים המרכזיים שנמצא, ולכן אני מבקש חשיבה נוספת, ונעשה גם דיון מעקב

יעקב אשר:       תודה רבה לכולם

יעקב אשר:  שיהיה בהצלחה

יעקב אשר:  הישיבה נעולה